Uhapšen osumnjičeni za postavljanje eksploziva u dvoranu Borik – Informer\nJedno lice uhapšeno je u okviru istrage u vezi sa naoružanjem i municijom pronađenim u sportskoj dvorani Borik u Banjaluci uoči proslave jubileja Republike Srpske, potvrđeno je nezvanično Srni u policiji Republike Srpske.\nViše detalja o istrazi biće poznato sutra.\nMinistar unutrašnjih poslova Republike Srpske Stanislav Čađo rekao je danas u Brčkom da već ima određenog napretka u istrazi i da ne sumnja da će ovaj slučaj veoma brzo dobiti epilog.\nU sportskoj dvorani Borik, prema ranijim saznanjima Srne, uoči obilježavanja Dana i krsne slave Republike Srpske, policija je pronašla nekoliko kilograma plastičnog eksploziva velike razorne moći, više bombi, snajper i automatsku pušku.\nOružje je pronađeno prilikom pregleda dvorane Borik 8. januara u poslijepodnevnim časovima u “novinarskoj loži” iznad južne tribine.\nOtpušteni vojnici iz Federacije pomažu kolegama iz RS-a


Uskoro odluka o zabrani srpskih ’’paralelnih sportskih aktivnosti’’\nMinistar kulture, omladine i sporta Kosova, Hajrulah Čeku najavio je da će se ove sedmice odlučivati o zabrani razvoja srpskih „paralelnih sportskih aktivnosti“ na Kosovu.\nOvaj potez je usledio nakon što je Srbija onemogućila učešće kosovskim bokserima na Svetskom prvenstvu u boksu koje je u toku u Beogradu, zbog državnih obeležja.\nČeku je kazao da će o preporukama, a na osnovu kojih će vlasti poduzeti mere, odlučiti Nacionalni savet za sprečavanje i sankcionisanje nasilja i negativnih pojava u sportu. Podsetio je da na Kosovu funkcionišu mnoge paralelne strukture srpskih federacija, u suprotnosti sa kosovskim zakonima.\nČeku je tokom pres konferencije sa kosovskom reprezentacijom boksa u ime Vlade Kosova oštro osudio onemogućavanje učešća kosovskih sportista na takmičenju u Beogradu. On je dodao da je takva odluka kršenje svih međunarodnih, sportskih pravila.\n„Smatramo da je ovakva odluka organizatora Svetskog takmičenja u Beogradu doneta po direktivama Vlade Srbije“, kazao je Čeku. On je dodao da je u nedelju zatraženo od stranih ambasada na Kosovu da reaguju i omoguće odlazak kosovskih sportista, ali da i pored mnogih zahteva, kako na institucionalnom tako na nivou sportskih organizacija, kosovskim sportistima nije omogućen odlazak na takmičenje.\nDodao je da je „pristup Srbije prevazišao svet sporta, pretvarajući ga u političko pitanje“.\n„Tražili smo reakciju i EU, koji je u drugim slučajevima bio veoma pažljiv prilikom reakcija, ali za čudo do sada od EU nema ni jedne reakcije čistog kršenja osnovnih prava sportista“, istakao je Čeku.\nOn je pozvao Međunarodnu boksersku federaciju i Međunarodni olimpijski komitet da poduzmu adekvatne mere nad organizatorom, u suprotnom, „bićemo primorani da primenimo sve zakonske puteve protiv kažnjavanja naših sportista i države Kosova“.\nSvetsko prvenstvo u boksu, koje se ove godine održava u Beogradu, počelo je u nedelju, 24. oktobra i trajaće do 6. novembra, međutim Kosovo neće učestvovati u takmičenju jer srpske vlasti nisu dozvolile kosovskim sportistima da uđu na teritoriju Srbije.\nBokserska federacija Kosova je 2014. godine postala punopravni član Svetske bokserske federacije.\nIz Svetske bokserske federacije su 23. oktobra za RSE naveli kako je Kosovo njihov punopravni član, te da očekuju da učestvuje na Svetskom prvenstvu u boksu za muškarce.\n“AIBA očekuje da delegacija Kosovskog bokserskog saveza neće biti tretirana drugačije nego bilo koja druga delegacija, članica AIBA – e”, naveli su. Na Svetskom prvenstvu u Beogradu učestvuje 500 sportista iz preko 88 zemalja a takmičiće se u 13 kategorija.\nKosovo su trebala da predstavljaju tri boksera - Baškim Bajoku, Špetim Bajoku i Patriot Behrami.


Aerozagađenje: Zabeležen pesak u vazduhu, ali sada stanje normalno - Poljoprivredne vesti | Agroklub.rs\nUsluzno Oglasavanje je dodao oglas pre 50 minuta\nRezultati globalne mreže za praćenje transporta peska na velike udaljenosti doveli su do zaključka da je dominantni doprinos ovoj pojavi bio atipičan prenos ogromne količine ovih čestica sa udaljenosti više hiljada kilometara sa istoka.\nU Srbiji su, na većini mernih mesta, gde postoje automatske stanice za ispitivanje aerozagađenja, registrovane velike koncentracije suspendovanih čestica (PM), koje značajno prelaze granične vrednosti, navodi se na sajtu Ministarstva zaštite životne sredine.\nS obzirom na do sada nezabeleženu pojavu od uspostavljanja automatskog monitoringa kvaliteta vazduha (2010. godine) tragalo se za uzrokom ove pojave. Utvrđeno je da ne postoji nijedan izvor emisija na teritoriji Srbije i u okolnim zemljama koji bi mogao da uzrokuje ovakve vrednosti koncentracija na toliko širokom području, objašnjava Agencija za zaštitu životne sredine.\nU pitanju je pesak sa istoka?\nAgencija ima blisku saradnju sa Evropskom agencijom za životnu sredinu iz koje proizilazi pristup The Copernicus Atmosphere Monitoring Service (CAMS) Programu Evropske unije za osmatranje. Rezultati globalne mreže za praćenje transporta peska na velike udaljenosti doveli su do zaključka da je dominantni doprinos ovoj pojavi bio atipičan prenos ogromne količine peska sa udaljenosti više hiljada kilometara sa istoka što je posledica meteorološke sinoptičke situacije koja je uslovila da vazdušna masa sa istoka prodre duboko u centralnu Evropu kao i njen i zapadni-severozapadni deo.\nNakon identifikacije mogućih izvora zagađenja, lokalnih i onih iz okruženja, kao i analize osnovnih meteo parametara, posebno brzine i pravca vetra, može se pretpostaviti da je dominantan izvor, pored individualnih ložišta i resuspendovana prašina, koja i inače u naseljenim mestima spada u veće zagađivače. S obzirom da su padavine koje smo imali prethodnih dana sve polutante iz vazduha spustile na zemlju, topljenjem snega i sušenjem površine tla jak vetar doveo je do reemisije, odnosno ponovnog vraćanja PM čestica u prizemnom sloju atmosfere, obrazlaže resorno ministarstvo.\nTrenutno, vrednosti koncentracija suspendovanih čestica su ponovo u normalnom opsegu.\nPesak u vazduhu Ministarstvo zaštite životne sredine Agencija za zaštitu životne sredine Aerozagađenje Zagađenje vazduha PM čestice


Greta Tunberg: EU se predaje\nAktivistkinja Greta Tunberg\nZakon Evropske unije o borbi protiv klimatskih promena predstavlja predaju, poručuje švedska aktivistkinja Greta Tunberg na skupu u Briselu.\n"Priznajete da odustajete i od Pariskog sporazuma, i od svojih obećanja, i od toga da uradite šta možete da biste obezbedili sigurnu budućnost svojoj deci. Ovaj zakon o klimi je predaja. Priroda ne pregovara, i ne možete da sklapate sporazume sa fizikom", kaže Tunberg.\nTinejdžerka koja se bori protiv klimatskih promena poslanike Evropskog parlamenta u Briselu upozorava da mere predviđene "Evropskim zelenim dogovorom" daju svetu "mnogo manje od 50 odsto šansi" da ograniči globalno zagrevanje na 1,5 stepeni.\n"Vaši daleki ciljevi ništa neće značiti ako se ovim tempom nastave velike emisije štetnih gasova. u narednih nekoliko godina će to potrošiti preostali 'ugljenični budžet' i pre no što dobijemo šansu da ispunimo ciljeve za 2030. ili 2050. godinu", rekla je Tunberg.\nGreta Tunberg predložena za Nobelovu nagradu za mir\n"Pretvaranje da zakon koji niko ne mora da poštuje, predstavlja zakon, pretvaranje da možete da budete klimatski lider i da istovremeno gradite i pomažete novu infrastrukturu koja koristi fosilno gorivo, pretvaranje da će prazne reči učiniti da ova vanredna situacija nestane...tome mora doći kraj", tvrdi mlada aktivistkinja.\n"Evropski zeleni dogovor" predviđa da Evropa do 2050. godine postane "neutralan kontinent". To znači da će Evropa iz atmosfere uklanjati onoliko koliko ugljen-dioksida u nju i ispusti. Takođe, jedna od opcija je i da uopšte ne ispušta ugljen-dioksid, što će biti znatno teže.\nEU objavila predlog zakona o klimi\nEvropska komisija objavila je danas predlog prvog evropskog zakona o klimi kojim bi se, politički preuzeta obaveza o klimatskoj neutralnosti do 2050. godine, pretvorila u obavezu sa zakonskom snagom.\n"Ovaj zakon o klimi postaviće kamen-temeljac u Evropi kao lideru na globalnom nivou", kaže predsednica Evropske komisije Ursula fon der Lajen.\nEU bi do 2050. godine trebalo bi da postigne „klimatski neutralnu" ekonomiju, što znači da bi emisija ugljen-dioksida i drugih gasova štetnih za klimu trebalo da bude jednaka nuli.


U Kejptaunu pala kiša, pomeren "nulti dan"\nIzvor\tTanjug\tfebruar 10, 2018\nPrognoza se ostvarila i sinoć je u Kejptaunu pala dugo očekivana kiša. Stanovnici su na tome zahvaljivali Bogu i izašli na ulice da bi na sopstvenoj koži osetili kapljice. U Kejptaunu je u poslednje tri godine palo vrlo malo kiše, a oko četiri miliona stanovnika primorano je da se pridržava strogih pravila kako bi se sprečilo da česme presuše. Kiša je stoga došla kao dar jer su mnogi uspeli da naprave zalihe vode za zalivanje, korišćenje toaleta i druge potrebe, prenosi BBC.\nLokalni zvaničnici su prošlog meseca upozorili da bi 22. aprila grad mogao potpuno da ostane bez vode. Sada, međutim, kažu da će "nulti dan", kada se predviđa da će presušiti sve česme biti 11. maja. Stanovici ovog grada i značajnog turističkog mesta na sve načine pokušavaju da štede vodu, a savetovano im je i da tuširanje svedu na vreme do 90 sekundi. Vodu posle tuširanja koriste za toalete, a sredstvo za dezinfekciju ruku se uveliko prodaje.\nViše je razloga za ovakvu situaciju, a najvažniji su najveća suša koju je grad iskusio u poslednjoj deceniji, klimatske promene, kao i brz porast stanovništva. U gradu je već smanjen pritisak, a od 1. februara je na snazi mera prema kojoj svaki građanin može da troši samo 50 litara vode dnevno.\nIn a restaurant in Cape Town and suddenly the rain hits - everyone goes outside to see. It’s been a while #WaterCrisis pic.twitter.com/TylBp8HPZP\n« Rusija: Naučnici nuklearnog postrojenja Sarov pokušali da rudare bitkoin Prva žena na čelu stranke Šin fejn »


Odbornik Kašerić: Priboj je zaboravljeni grad, Vučić ne ispunjava obećanja\nBeta 21. maja 2021. 15:10\nPredsednik odborničke grupe „Zdrava Srbija–Milan Stamatović“ u Skupštini Priboja, Milan Kašerić izjavio je danas da je Priboj već godinama zaboravljeni grad s najnižim životnim standardom u Srbiji.\nKašerić je agenciji Beta kazao da je Priboj u poslednjih 15 godina ostao bez polovine stanovništva i da danas u tom gradu živi najviše 15.000 ljudi.\n„Mladi ljudi masovno odlaze iz Priboja, jer u ovom gradu ne vide nikakvu perspektivu. Mnogi preživljavaju zahvaljujući samo doznakama koje dobijaju od članova svojih porodica koji rade u Rusiji ili na zapadu“, rekao je odbornik.\nKomentarišući današnju posetu predsednika Srbije Aleksandra Vučića Priboju, Kašerić je rekao da je u jednom momentu, gledajući direktan tv prenos, pomislio da živi u Švajcarskoj.\n„Mnogo buke, ni oko čega. Da ne živim u Priboju, zaista bih pomislio, gledajući Pink i RTS, da je Cirih na jugozapadu Srbije, a da Pribojska Banja stoji rame uz rame sa Baden Badenom. Ipak, istina je mnogo drugačija“, kazao je odbornik.\nOn je rekao da je Vučić danas u Priboju otvorio fabriku koja radi već šest meseci.\n„U toj fabrici radnicima se preti otkazom ako otvore bolovanje na tri dana ili ako zbog korone ne mogu da dodju na posao. Zaposleni, njih oko 200, rade šest dana u nedelji za platu od svega 40.000 dinara“, istakao je Kašerić.\nDodao je da je predsednik Vučić danas svečano otvorio i nezavršeni hotel i da Pribojska Banja više nije u registru banja Srbije.\n„Vučić je lično pre nekoliko godina obećao da će u FAP dovesti stranog investitora. Medjutim, taj gigant koji je zapošljavao 1.970 radnika danas je gotovo zakatančen, sa simboličnom proizvodnjom i simboličnim brojem zaposlenih. Vučićevim obećanjima ne treba verovati“, naglasio je odbornik Zdrave Srbije.\nRekao je da su Pribojci mnogo propatili zbog Vučićevih „lažnih“ obećanja da će oživeti proizvodnju u FAP-u.\n„Predsednik je danas, po ko zna koji put od 2016. godine, obećao izgradnju puta Kokin Brod-Priboj. Do sada ništa nije ni započeto, a kamoli uradjeno. Asfaltiraju se seoski putevi u vreme predizborne kampanje, dok je infrastruktura u gradu potpuno devastirana i ruinirana“, kazao je odbornik Milan Kašerić.


Potpisujem :: Zaštita i podrška žena žrtava RZN – trenutna situacija i primeri dobre prakse\nPredstavnica Autonomnog ženskog centra učestvovala je na regionalnoj konferenciji “Zaštita i podrška žena žrtava rodno zasnovanog nasilja – trenutna situacija i primeri dobre prakse”, koju je 11. novembra 2015.g. u Skoplju organizovala partnerska organizacija Nacionalni savet za rodnu ravnopravnost iz Makedonije.\nPored uvodnog dela, konferencija je organizovana u tri panela, na kojima se diskutovalo o zakonodavnom okviru kao preduslovu za adekvatnu zaštitu žrtava rodno zasnovanog nasilja, situaciji u Makedoniji u pogledu usluga smeštaja za žrtve rodno zasnovanog nasilja, kao i primeni standarda za zaštitu žrtava rodno zasnovanog nasilja sadržanih u Konvenciji Saveta Evrope protiv nasilja prema ženama.\nU okviru trećeg panela predstavnice partnerskih organizacija na regionalnom projektu „Udruženim naporima – ka novim evropskim standardima u zaštiti žena od rodno zasnovanog nasilja“ predstavile su različita iskustva i primere dobre prakse iz regiona u odnosu na zahteve Konvencije Saveta Evrope protiv nasilja prema ženama. Posebno interesovanje učesnika/ca konferencije izazvali su indikatori za praćenje primene ove Konvencije, kao i osnovne studije o usklađenosti domaćeg zakonodavstva sa zahtevima konvencije, kreirane u prethodnoj godini.\nPored uvodnog dela, konferencija je organizovana u tri panela, na kojima se diskutovalo o zakonodavnom okviru kao preduslovu za adekvatnu zaštitu žrtava rodno zasnovanog nasilja, situaciji u Makedoniji u pogledu usluga smeštaja za žrtve rodno zasnovanog nasilja, kao i primeni standarda za zaštitu žrtava rodno zasnovanog nasilja sadržanih u Konvenciji Saveta Evrope protiv nasilja prema ženama. U okviru trećeg panela predstavnice partnerskih organizacija na regionalnom projektu „Udruženim naporima – ka novim evropskim standardima u zaštiti žena od rodno zasnovanog nasilja“ predstavile su različita iskustva i primere dobre prakse iz regiona u odnosu na zahteve Konvencije Saveta Evrope protiv nasilja prema ženama. Posebno interesovanje učesnika/ca konferencije izazvali su indikatori za praćenje primene ove Konvencije, kao i osnovne studije o usklađenosti domaćeg zakonodavstva sa zahtevima konvencije, kreirane u prethodnoj godini.


Fenomenalni Stevanović srušio Zurich - Sportske.ba\n27 Februara, 2021 22:06\nPovremeni bosanskohercegovački reprezentativac Miroslav Stevanović odigrao je danas jednu od najboljih partija sezone.\nNjegov Servette pobijedio je na domaćem terenu Zurich sa 3:1 u 22. kolu švicarskog prvenstva, a Stevanović je postigao dva gola.\nBivši fudbaler Željezničara je prvo pogodio u 26. minuti za tadašnjih 1:1, da bi u 62. minuti donio potpuni preokret svom timu. Konačan rezultat postavio je Valls pet minuta kasnije.\nServete se nakon pobjede ponovo uključio u borbu za Evropa ligu jer trenutno ima 28 bodova, odnosno samo bod manje od Zuricha koji je na trećoj poziciji.\nVezane vijesti:Miroslav StevanovicServette\nJuventus ponovo kiksao, Scudetto bježi iz ruku Stare dame\nJedan gol Plemićima dovoljan za trijumf nad Krupom


ŠTA JE TU RADILA AMERIKA? – Pobeda 80 hiljada talibana nad 300.699 vojnika avganistanskih snaga - WebTribune\nHome/SPEKTAR/ŠTA JE TU RADILA AMERIKA? – Pobeda 80 hiljada talibana nad 300.699 vojnika avganistanskih snaga\nAmeričkog predsednik Džozef Bajden sigurno će se pitati na temelju čega je zaključio da američka vojska sme da napusti Avganistan.\nPobeda 80 hiljada vojnika lojalnih talibanskom režimu nad nominalno 300.699 vojnika avganistanskih snaga priča je o sudaru ideološki visoko motivisanih i slabo opremljenih i navodno pristojno opremljenih kojima zapovedaju loši i korumpirani.\nPosebni istražitelj za rekonstrukciju Avganistana (SIGAR) u julu ove godine upozorio je da američka vojska poseduje malo ili nimalo informacija o obučenosti Avganistanskih snaga za nacionalnu obranu i sigurnost (ANDSF) za samostalno delovanje.\nSigar je tada konstatovao da je američka vojska precenjivala sposobnosti avganistanske vojske, a da za to nije imala pouzdane dokaze. Dodao je i da bi povlačenje Amerikanaca iz Avganistana koje je krajem februara 2020. godine dogovoreno s talibanima moglo „značajno utecati na održivost ANDSF-a, i to pogotovo na segment održavanja letelica i vozila.“\nSigar je upozorio i da korupcija „uništava“ ANDSF te da Avganistanci neće moći da održe borbenu spremnost zbog značajnog broja nepismenih vojnika i oslanjanja na tehnološki naprednu opremnu.\nUzme li se u obzir da je, kako navodi Sigar, SAD zaključno sa martom 2021. godine na projekte sigurnosne rekonstrukcije u Avganistanu potrošio 88,3 miliarde dolara tada ovakva dijagnoza stanja u ANDSF-u deluje posebno crno. „Rezultat vojnih sukoba na tlu daće odgovor na pitanje je li taj novac kvalitetno potrošen“, rekli su iz Sigara.\nKongres SAD-a jamačno će posegnuti za izveštajem Sigara kako bi pokušao da odgonetne zašto su talibani za svega nekoliko nedelja porazili avganistansku vojsku.\nAmeričkog predsesnika Bajdena takođe će se sigurno pitati na temelju čega je zaključio da američka vojska sme da napusti Avganistan i ostaviti ANDSF da sam brine o zaštiti zračnog prostora, logistici, održavanju, rukovanju vojnim vozilima i letelicama, sigurnosti, itd.\nBritanski ministar umalo zaplakao: „Tužno je šta je zapad uradio“ VIDEO\nBajden 8. jula 2021. rekao da nije verojatno da će Avganistan pasti i time pokazao da američka percepcija sposobnosti ANDSF-a nije bila u skladu sa stvarnim stanjem na terenu.\nU trenutku kada je Bajden to izrekao, talibani su bili usred velike ekspanzije. Broj napada koji su talibani izveli tokom tri meseca nakon dogovora s SAD-om bio je znatno veći nego u istom periodu 2019. godine. Porast u broju napada u odnosu na 2019. zabilježen je i u ostalim kvartalima 2020. godine.\nNezavisna neprofitna organizacija za analizu politika Avghanistan Analysts Network na samom je početku jula 2021. rekla da su talibani u tom trenutku pod kontrolom držali 127 od ukupno 420 glavnih gradova. Načelnik glavnih Oružanih snaga SAD- a Mark Milej 21. jula je konstatovao da talibani kontrolišu više od pola glavnih gradova županija. Uporedno, Milej je u junu 2021. rekao da su talibani kontrolisali 81 glavni grad\nMediji navode da su fiskalna kriza do koje je došlo zbog pada prihoda od carina i smanjenja priliva međunarodne pomoći i strah od nasilnih talibana željnih osvete, koji se proširio zemljom zahvaljujući društvenim mrežama, svakako doveli do ubrzavanja degradacije stanja u državi. Avganistanska vlada je za to vreme ćutala.\nSAD je do 5. jula teretnim avionima Boing C-17 Globemaster III iz zemlje odneo 984 poveća paketa opreme Ministarstvu obrane Avganistana i ostavio više od 17 hiljada komada opreme i 10 objekata.\nSigar je rekao da se za sigurnosnu rekonstrukciju zemlje osiguralo 88,3 milijarde dolara i da se u svrhu osnaživanja institucija vlasti i razvoj društva planiralo utrošiti 36 milijardi dolara. No, Sigar je otkrio i da se Ministarstvo obrane „jako mučilo“ pri procenjivanju stvarnih borbenih i administrativnih kapaciteta ANDSF-a.\nAmerikanci su avganistanske snage počeli da obučavaju 2002. godine, a tri godine posle su preuzeli kontrolu nad obučavanjem policije i vojske. To znači da je obuka avganistanske vojske za moguću borbu protiv talibana trajala skoro dve decenije.\nSigar je otkrio da je američka vojska s evaluacijom avganistanskih snaga počela 2005. godine, ali da je 2010. priznala da njen sistem za promatranje i procenjivanje borbene spremnosti nije postavljen tako da može izmeriti „neopipljive“ stvari kao što su vođstvo, korupcija i motivacija.\nAmerikanci su metode promenili 2013. godine, ali su već 2014. uočili da Avganistanci jako sporo napreduju. Tada je odlučeno da će se izveštaji o spremnosti ANOS-a u budućnosti tretirati kao vojne tajne. Sigar je takođe otkrio da ono što su visokopozicionirani generali govorili Kongresu SAD-a nije bilo u skladu s onim što su govorili nižepozicionirani vojnici.\nKongres SAD-a je tako u martu 2011. godine od generala Davida Petreusa, tada glavnog operacije ISAF (International Security Assistance Force) u Avganistanu, čuo da investicije u razvoj vođstva, pismenosti i institucija rode plodom te da časnici ANDSF-a odrađuju važne zadatke u borbama protiv talibana.\nSlično su govorili i drugi generali, no u određenim izveštajima o stanju Avganistanu govorilo znatno drukčije.\nPukovnik Daniel Davis, koji je u Avganistanu godinu dana razgovarao s američkim i avganistanskim vojnicima, rekao je 2012. godine da njegove opservacije ne odgovaraju „ružičastim službenim izjavama američkih vojnih lidera“.


Američka vlada izdvojila velika finansijska sredstva za razvoj homoseksualizma u BiH\nAmerički State Department poslao je u Sarajevo specijalnog izaslanika za razvoj prava LGBT populacije. Mediji su ranije saopćili da je američka vlada za partnera izabrala Sarajevski otvoreni centar. Ova organizacija je dobila veliku donaciju od State Departmenta. TV N1 je uradila intervju sa specijalnim izaslanikom State Departmenta za prava LGBT populacije Randyjem Berryjem koji je, između ostalih pitanja, odgovorio i na pitanje da li je Bosna i Hercegovina spremna za prvu gay paradu. Očito je da Amerika pokreće ofanzivno implementiranje homoseksualizma u BiH, naročito u Sarajevu. Mnogi Bosanci i Hercegovci će za novac biti šta god treba. Biće pedera u Sarajevu dok je američkih dolara.


Alat koji je potreban svakom domaćinstvu | Moj ženski magazin\nAlat koji je potreban svakom domaćinstvu\nKada bismo započeli priču o tome šta sve čini i šta bi sve trebalo da čini jedno domaćinstvo, onda bi to definitivno bila priča bez kraja, jer je to i spisak čiji se kraj ne nazire tako lako. Verovatno je i to razlog zbog čega se često govori da je „kuća rupa bez dna“, aludirajuću upravo na to da je stalno potrebno nešto raditi, nešto popravljati, unapređivati, i tako je uvek, bez obzira na to da li ste u jednom momentu sve rešili i sredili, jer uvek naiđe brzo taj momenat da je potrebno bar još nešto.\nBaš zbog toga što je u svakom domu potrebno da se mnogo radi, kako bi on izgledao kao dom, pristojno, prijatno i lepo, potrebno je i da svaki taj dom ima određeni alat, koji će domaćinu, „glavi“ kuće pomoći u celom tom održavanju. Istina je da za sve postoji majstor, da za sve postoji neko stručno lice koje može da brine umesto vas, ali je poznato da muškarci vole da majstorišu, te da se osećaju nekako superiornije i bolje kada nešo sami rade, te posebno kada to urade i bolje nego što bi možda neki majstori. Tako je potrebno i da svaki dom, svako domaćinstvo, te svaki muškarac, u svojoj radionici ima određeni alat, opremu koja će mu u svemu tome pomoći, a evo i koji bi alat bio nekako najpotrebniji.\nMistrije, valjak, rešetka, kanta za boje, četke različitih veličina… Naravno, ovo nije sve, već samo jedan deo, budući da molerski radovi podrazumevaju još dosta toga. Ali, nije potrebno uvek da zovete molera, da zagipsira rupu, prefarba fleku na zidu, popravi neki deo zida ili ćoška koji se često krune, jer to možete brzo i sami da uradite, čak i bez ikakvog znanja o tome. Iz tog razloga i jeste potrebno da imate ovakav alat, kako biste odmah popravili ono što vam smeta, jer ne izgleda lepo ili ima neki drugi razlog zbog kojeg vam „bode“ oči.\nMada, može i ručna kosa, ali je ona električna uvek poželjnija i bolja za imati. Ukoliko imate dvorište oko svoje kuće, onda je sigurno da imate i travnjak, cvećnjak, koji kad već imate treba paziti i negovati. Da biste redovno održavali travu svežom, zelenom i lepom, onda je potrebno da je i redovno kosite i zalivate, a to znači da će vam u radionici ili ostavi pored kuće i te kako biti potrebna jedna kosilica koja će vam ovaj posao olakšati.\nIako se na prvi pogled ne čini da je svakom domaćinstvu motorna testera potrebna, ume i te kako da olakša sređivanje okoline vašeg doma. Na prvom mestu, tu je često sklanjanje grana sa drveća, kalemljenja voća, što možete da uradite lako motornim testerama koje su manje veličine, a samim tim i manje jačine. Uz to, motorne testere manjih jačina možete koristiti za sređivanje živih ograda oko svog doma, pojedinih čvrstih biljaka, te tako možete praviti različite oblike, kao što to često možemo da vidimo u američkim filmovima, gde kuće imaju biljke u dvorištima u zaista najrazličitijim oblicima i veličinama.\nTri razloga da (ipak) naručite ketering\n28. марта 2018. Maja Saveti Leave a comment


Predsednik Češke: Priznanje Kosova je greška - Sputnjik Srbija\n21:32 06.05.2021 Preuzmite kraći link\nPredsednik Češke Miloš Zeman poručio je da i dalje veruje da je priznanje nezavisnog Kosova greška, a od novog susreta sa predsednikom Srbije Aleksandrom Vučićem u Pragu očekuje da će dodatno ojačati odlične bilateralne odnose i pospešiti ekonomsku saradnju dve zemlje.\nPredsednik Češke je u intervjuu za Magazin CorD rekao da posebnost veza dve zemlje može da ilustruje i činjenica da će predstojeća poseta predsednika Vučića biti prva zvanična predsednička poseta od izbijanja pandemije, a potvrdio je da će dugogodišnji odlični bilateralni odnosi i jačanje saradnje sa posebnim osvrtom na ekonomske veze i podršku međusobnim investicijama biti teme novog susreta dvojice predsednika.\nZeman je naglasio i da nije promenio mišljenje i da, kao i tokom svoje posete Beogradu u septembru 2019, veruje da je priznanje nezavisnog Kosova greška, preneo je Tanjug.\nOn je posebno naglasio da se Češka pažljivo priprema za drugu polovinu 2022. godine, kada će ponovo predsedavati Savetom EU, potvrdivši da će proširenje Unije biti visoko na listi prioriteta tokom češkog predsedavanja.\nMiloš Zeman je rekao i da podržava inicijative za jačanje saradnje sa državama koje nisu članice EU, poput Srbije putem V4 plus formata, konkretno kroz Međunarodni Višegradski fond, a učešće predsednika Vučića na Samitu V4 u Češkoj u oktobru 2019. godine doživeo je kao još jednu potvrdu odlične saradnje V4 i Srbije.


GOK „Srem Eaton” predstavio planove za narednu sezonu - Sirmiuminfo\nGOK „Srem Eaton” predstavio planove za narednu sezonu\nSremska Mitrovica – Predstavljanjem planova za narednu sezonu Gradski odbojkaški klub „Srem Eaton” je i simbolično počeo pripreme. U sezonu 2020/2021, ulaze sa najvišim ambicijama.\nGOK „Srem Eaton” je kao i svake godine tradicionalno predstavio planove za nastupajuću sezonu o čemu su novinarima govorili trener i kapiten tima. U prethodnoj sezoni dobro su se kotirali u gornjem delu tabele, mada ta sezona nije završena zbog vanrednih okolnosti u zemlji i svetu.\nStanislav Savić trener GOK „Srem Eaton” rekao je: „Svi smo u ovom malo neobičnom stanju zbog svega što se izdešavalo, prvi put na ovakav način radimo ali bez obzira na neke poteškoće u startu sa kojima se susrećemo nadamo da će biti na kraju sve dobro. Nadam se da su i igrači iskoristili pauzu prvo da se psihički i fizički odmore, a potom i pripreme za ovo što je pred nama. Prošla sezona nažalost nije završena iz dobro poznatih okolnosti i mi smo se u toj sezoni kotirali dobro u gornjem delu tabele, međutim sve je na kraju naglo prekinuto. Ove sezone imamo ambicije da probamo da se plasiramo u viši rang takmičenja, da izborimo plasman u Prvu ligu. Smatram da je ekipa za ove tri godine koliko radim sa njima sazrela i da je to ostvariv cilj.”\nOno što je trener Savić istakao kao bitno je da zapravo ništa novo nema u njihovim redovima od igrača u odnosu na prethodne sezone, što znači da imaju kontitnuitet u radu.\n„Uglavnom su to sve naša deca iz Sremske Mitrovice ali sad puno zrelija i puno stabilnija tako da se nadam da ćemo u sezoni pred nama ostvariti zacrtano. Drago mi je da smo kraj sezone ipak na neki način obeležili nekim, da kažem tako uspehom, iako je to bilo nezvanično takmičenje za pionire i kadete na nivou Vojvodine. S obzirom na okolnosti, mi treneri smo se između sebe dogovorili da ekipe koje su izborile pravo na završnicu takmičenja u toj konkurenciji, da se okupimo i da odigramo turnir u Sremskim Karlovcima krajem juna. U obe konkurencije, u kadetskoj i u pionirskoj, ekipa „Srem Eatona” osvojila je prvo mesto i zlatnu medalju čime smo potvrdili naš rad i kvalitet koji smo imali ali nismo sticajem okolnosti uspeli da to zvanično takmičenje završimo. Nadam se da ćemo ove godine imati prilike i zvanično da pokažemo koliko vredimo i koliko možemo”, dodao je Savić.\nJovan Kovačić kapiten tima, poreklom je iz Sremske Mitrovice, u ekipi GOK „Srem Eaton” igra na poziciji tehničara. Za sledeću sezonu istakao je nekoliko karakteristika tima koje su veoma kvalitetne.\n„Primarno mislim da je dobro što smo zadržali ekipu koja je igrala i prošle godine, tako da se već poznajemo manje-više igrači međusobno kao i sa trenerom, takođe kako na terenu tako i van terena. Mi smo i dalje jedna od najmlađih ekipa u Ligi ako ne i najmlađa, mislim da bi trebalo prevashodno da pređemo psihičke barijere kako bi mogli da igramo svaku utakmicu dobro u kontinuitetu. Takva smo ekipa da možemo da pobedimo i prvog na tabeli ali možemo da se mučimo sa nekim ko je na dnu tabele. Mislim da će nam to biti primarni cilj da nekako sami sebe pobedimo i da steknemo te uslove da odigramo svaku utakmicu na visokom nivou,” rekao je kapiten Kovačić.\nNaš Gradski odbojkaški klub „Srem Eaton” takmiči se u Drugoj ligi – Sever. Početak igračke sezone bi trebalo da bude polovinom septembra, a pre utakmica Lige trebalo bi da se odigra i nekoliko kup utakmica, o čemu će se odlučivati u skladu sa situacijom, kao i o tome da li će utakmice biti bez publike.


March 17, 2021 Radio Galaksija\nNuklearna fuzija je proces putem kog nastaje energija u zvezdama, proces spajanja jezgara vodonika i vodonikovih izotopa u teža jezgra helijuma i njegovih izotopa, u kom nastaje ogromna količina čiste energije. Redovno se odvija u zvezdama maltene od samog nastanka Univerzuma, nekih 100 miliona godina nakon Velikog praska, i kada bismo mogli da ovaj proces ukrotimo u laboratoriji, dobili bismo maltene maltene beskonačnu količinu čiste energije. Međutim, ovaj prirodni proces je ekstremno teško proizvesti u kontrolisanim uslovima u laboratorijama i nuklearnim reaktorima...\nIako su u mnogim filmovima i popularnoj kulturi fuzioni nuklearni reaktori prisutni odavno (setimo se samo Mr. Fusiona, kućnog fuzionog reaktora iz filma Povratak u budućnost iz 1985. godine!), značajniji pomaci se dešavaju tek sada. U poslednjih nekoliko godina, ova tehnologija je polako počela da prelazi iz domena naučne fantastike u realnost, a u junu ove godine jedan takav reaktor počeće sa prvim testovima fuzije mešavine deuterijuma i tricijuma. U pitanju je JET (Joint European Torus), a mi u ovoj epizodi Radio Galaksije pričamo o nuklearnoj fuziji, o procesu nastanka energije u zvezdama, ali i o različitim tipovima nuklearnih fuzionih reaktora koji se razvijaju i o budućnosti fuzione nuklearne energije.


Specijalni izaslanik SAD za Zapadni Balkan Metju Palmer izjavio je da pitanje granica i teritorija ne vidi kao nešto oko čega je Priština spremna da se angažuje, ali i da misli da je "apsolutno moguće" da predsednik Srbije Aleksandar Vučić i premijer privremenih prištinskih institucija Aljbin Kurti stave potpis na dogovor između Beograda i Prištine ove godine.\nZamenik pomoÄ‡nika drÅ¾avnog sekretara i specijalni predstavnik za zapadni Balkan Stejt departmenta Metju Palmer ispred Hrama Svetog Save u Beogradu (FoNet/Tvit Ambasada SAD)\nMetju Palmer je u intervjuu za Blic rekao da misli da Priština nije spremna da pregovara oko granica i teritorija, ističući da veruje da postoje mnogo produktivnije oblasti za razgovor u ovom momentu.\n’’To su, na primer, nestale osobe, oblast oko koje obe strane mogu da dođu do dogovora’’, kaže zamenik pomoćnika američkog državnog sekretara.\nIstovremeno, ističe da SAD ohrabruju, "kao što su to i do sada radile, punu implementaciju Briselskog dogovora, i svih njegovih oblasti, uključujući i ZSO".\nNa pitanje da li se može očekivati da 2021. godine Vučić i Kurti stave potpis na dogovor između Beograd i Prištine, Palmer odgovara da ’’misli da je to apsolutno moguće’’.\n’’Ali to je stvarno na njima, a ono što bismo mi voleli je da ih ohrabrimo da se uključe. I predsednik Vučić i premijer Kurti imaju jaku poličku podršku, u poziciji su da se ozbiljno angažuju u ceo proces, identifikuju delove gde može doći do dogovora i pomognu da čitav proces krene unapred’’, smatra američki zvaničnik.


BEOGRAD, 16. jula (Beta)- Predsednik Srbije Tomislav Nikolić izjavio je danas u susretu sa delegacijom Evropskog parlamenta da nema potrebe da Srbija čeka da postane član EU da bi se u njoj uspostavili evropski standardi, već da očekuje da nova Vlada na tome radi od prvog dana svog mandata, saopšteno je iz Predsedništva.\nU razgovoru sa delegacijom koju je predvodio Edvard Kukan, Nikolić se se posebno osvrnuo na potrebu da se u Srbiji otklone problemi u pravosuđu, otpočne bespoštedna borba protiv korupcije i kriminala i ispitaju sve sporne privatizacije iz prethodnog perioda, ne samo zato što to Evropa traži, već pre svega zato što je to u interesu Srbije.\nKako se navodi u saopštenju, šef delegacije Evropskog parlamenta Edvard Kukan preneo je Nikoliću podršku nastojanju Srbije da u što skorijem roku dobije datum za početak pristupnih pregovora sa EU i pozdravio nastojanja Srbije da održi kontinuitet svoje politike prema EU.\nNikolić je istakao da je strateški cilj Srbije što brže priključenje EU, ali da pre toga zemlju očekuje još mnogo posla.\nDACIC:CILJ DATUM ZA PREGOVORE S EU DO KRAJA GODINE\nBEOGRAD, 15. jula (Tanjug) - Mandatar za sastavljanje vlade Ivica Dacic izjavio je danas da je cilj nove vlade da dobije datum za pocetak pregovora o prikljucenju EU ove godine ili najkasnije u prvih šest meseci sledece godine i naveo da u tom cilju treba ispuniti zakljucke Evropskog saveta od decembra 2011. godine.\n"Da bismo dobili datum...sigurno je da je neophodno da treba da ispunimo ono što je u decembru saopštio Evropski savet. Ono što je saopšteno i što je ova vlada prihvatila, za novu vladu nece biti sporno", porucio je Dacic u emisiji "Stav Srbije" TV Prva.\nRec je o ispunjenju onoga što je prethodna vlada dogovorila, a sve ostalo ce biti predmet razgovora, kazao je Dacic i naveo, govoreci o Kosovu, da je predsednik Srbije Tomislav Nikolic rekao da je spreman da se osim tehnickog vodi i politicki dijalog. "Sve što je u narodnom i državnom interesu ne treba da bude sporno", rekao je Dacic. Mandatar je dodao da je ocigledno da je u Evropskoj uniji Berlin "prvi centar moci" koji kreira uslove koji treba da važe za Srbiju.\nStoga je veoma bitno da Srbija vodi iskrenu politiku, što znaci ne voditi politiku rešavanja problema u poslednjem minutu, ili da ne znamo šta smo se dogovorili, što se odnosi i na Albance na Kosovu i medunarodnu zajednicu, i treca stvar da Berlin ne kreira politiku pokretnih ciljeva odnosno pokretnih meta, rekao je.\nBAN KIMUN: NA KOSOVU PO REZOLUCIJI 1244\nBEOGRAD, 15. jula (Tanjug) Generalni sekretar Ujedinjenih nacija Ban Kimun, koji ce uskoro u okviru turneje po regionu Zapadnog Balkana posetiti i Srbiju, izjavio je da misija UN na Kosovu Unmik, i dalje ima veoma važnu ulogu i mandat i da ce nastaviti da dopinosi primeni Rezolucije 1244.\n"Mandat i uloga Umnika ce i dalje biti usmeravani Rezolucijom 1244, i to je jasno. Ali, takode je jasno da su Evropska unija i njena misija, Euleks, preuzeli vecu ulogu, dok je Unmikova smanjena. Ali, mi i dalje imamo veoma važnu misiju i mandat i nastavicemo da doprinosimo primeni Rezolucije 1244 i drugim humanitarnim i pitanjima ljudskih prava, a pre svega miru i bezbednosti u regionu", rekao je Ban.\nGeneralni sekretar UN, koji je u Njujorku razgovarao sa grupom dopisnika iz bivše Jugoslavije koji prenosi današnja "Politika", rekao je da se njegova "poseta Kosovu zbiva u širem kontekstu posete regionu" i da je "takode, organizovana u skladu s Rezolucijom 1244 Saveta bezbednosti".\n"Kao što znate, Kosovo je jedino mesto na kome je danas neka misija Ujedinjenih nacija, Unmik. Moja dužnost i moja odgovornost kao generalnog sekretara je da se sretnem s našim ljudima tamo", kazao je Ban.\nOn je dodao da ce tim povodom, imati i priliku da se sastane s predstavnicima vlade Kosova.\n"Podsecam vas da su UN Rezolucijom 1244 obavezne da osiguraju da se sva tranzicija na Kosovu sprovodi u skladu s linijom Saveta bezbednosti", kazao je Ban.\nOn je, odgovarajuci na pitanje televizije Kosova o dijalogu Beograda i Prištine i postignutim sporazumima, istakao da je njegova uloga, pre svega, striktno vodena Rezolucijom 1244 Saveta bezbednosti i da je "vec neko vreme zabrinut zbog stanja odnosa Srbije i Kosova i njihovim neuspesima da se pomire i saraduju na osnovama pomenutih sporazuma".\n"Neki su doduše primenjeni lako, ali neki uopšte nisu. Velike brige postoje i zbog bezbednosne situacije na severu Kosova, što je smireno akcijama EU i Euleksa. Ja se iskreno nadam da ce se iznaci neko rešenje za ova pitanja", kazao je Ban.\nOn je dodao da bi "obe strane morale da u potpunosti saraduju u interesu zajednickog prosperiteta i bezbednosti u regionu".\n"To je ono cemu se nadaju Ujedinjene nacije i medunarodna zajednica. O tome cu razgovarati i s liderima Srbije i s predstavnicima Kosova", kazao je Ban.


Promocija konkursa „Mladi su zakon“ sutra u Zaječaru\nU sredu, 29. juna u maloj sali Gradske uprave u Zaječaru biće održana promocija početka konkursa „Mladi su zakon“.\nTom prilikom, mladi iz Zaječarskog okruga moći će da čuju kako da uz pomoć sredstava iz programa „Mladi su zakon“ realizuju omladinski volonterski projekat u svom mestu ili se prijave na jedan od međunarodnih volonterskih kampova u Srbiji.\nProgrma Ministarstva omladine i sporta, Mladi su zakon, realizovaće Resurs centar za Zaječarski i Borski okrug, Odred izviđača “Đorđe Simeonović” Zaječar, u partnerstvu sa Timočkim omladinskim centrom.\nNa promociji biće predstavljen poziv za učešće na javnom konkursu za finansiranje omladinskih volonterskih projekata na koji se mogu prijaviti registrovana i neformalna udruženja mladih u cilju podsticanja aktivizma i volonteriranja mladih u istočnoj Srbiji.\nTakodje, biće predstaviljeno i 35 međunarodnih volonterskih kampova u Srbiji, internet stranica kampova www.kampovi.mis.org.rs, kao i način prijavljivanja. Učešće na svim kampovima je besplatno, a zainteresovani mogu očekivati punu podršku OI “Đorđe Simeonović”, TOC-a i Mladih istraživača Srbije prilikom prijavljivanja za kampove.\nU okviru ovogodišnjeg programa „Mladi su zakon“, uz podršku osam Resurs centara, finansiraće se preko 150 lokalnih omladinskih volonterskih projekata u Srbiji, koje će realizovati neformalne grupe i udruženja mladih.\nCilj promocije je da skrene pažnju mladih iz Zaječarskog i Borskog okruga na veliki broj mogućnosti za volontiranje tokom ovog leta u našoj zemlji, bilo da otputuju u drugi kraj Srbije ili ostanu u svom mestu i realizuju omladinski volonterski projekat.\nmladi su zakon zaječar


Beauty Secret - O nama\n"Mladost je srećna, jer je sposobna da vidi lepotu.\nA svako ko ima sposobnost da vidi lepotu ne može da ostari.""\nKozmetički salon Beauty Secret se nalazi u samom centru grada, tačnije u TC Milenijum u Knez Mihajlovoj ulici br. 21a, lokal 34, -1 nivo. Rad salona se bazira na individualnom pristupu uz maksimalnu posvećenost i diskretnost u odnosu na klijenta, kome se u relaksirajućem i intimnom prostoru obavljaju tretmani od strane visokoobrazovanog, stručnog i iskusnog osoblja. Salon raspolaže najnovijim aparatima iz domena kozmetike kao što su: Kavitacija i Mezoterapija bez igala. Pored ovih u salonu možete koristiti i sledeće usluge: depilaciju, tretmane lica (klasično čišćenje i biološke tretmane), nadogradnju trepavica, manikir, izlivanje i nadogradnju noktiju. Ono što nas izdvaja od drugih salona jeste visokokvalitetna kozmetika i najsavremeniji aparati poslednjih generacija koji daju fenomenalne rezultate čak i nakon jednog tretmana. Pozivamo vas da sa punim poverenjem dodjete i uverite se u kvalitet naših usluga.\nViši kozmetičar estetičar - sa višegodišnjim radnim iskustvom pružiće Vam individualne kozmetičko-estetske tretmane uz upotrebu renomiranih kozmetičkih preparata. Savremenom opremom i vrhunskom tehnikom kozmetičkih usluga na nežan i brz način učiniće Vaš izgled negovanim i lepim. Serifikovana i obučena za rad na više savremenih aparata koji se koriste u kozmetologiji.\nKozmetičar - svojim iskustvom, predanošću i profesionalnim pristupom u nezi lica i tela potrudiće se da svaki put izađete iz salona u novom, blistavom izdanju.\nSertifikovana za nadogradnju svilenih trepavica, učiniće Vaš pogled prirodnim i božanstvenim uz duže i gušće trepavice. Takođe će brinuti da Vaši nokti uvek budu sređeni, a koža glatka i nežna posle svake depilacije.


Kakvo je stanje na putevima u Srbiji prvog avgustovskog dana VIDEO\nIzvor: B92, 01.Avg.2021, 08:36\nVikend i špic turističke sezone uzrok su dužih zadržavanja na graničnim prelazima.\nPrvi avgust i drugi dan vikenda, u jednom od najopterećenijih u ovoj turističkoj sezoni, donosi još jednu veliku smenu turista i pojačan saobraćaj na svim frekventnijim putevima, naplatnim rampama i graničnim prelazima.\nLetnje vrućine i temperature koje u najtoplijem delu dana prelaze 35. podeljak utiču na česte kvarove na vozilima, koji donose dodatne neprijatnosti vozaču >> Pročitaj celu vest na sajtu B92 << i putnicima.\nZato AMSS savetuje da vožnju planirajte pre 11 i posle 17 časova.\nViše informacija o stanju na putevima u Srbiji možete saznati u videu:


Ne izlazite iz kuće bez kišobrana - Ozonpress :: internet portal\nU Srbiji će danas biti promenljivo oblačno i svežije vreme, mestimično sa kišom, pljuskovima i grmljavinom, a najviša dnevna temperatura iznosiće od 18 do 24 stepena.\nKako je saopštio Republički hidrometeorološki zavod, jutarnja temperatura vazduha iznosiće od 10 do 16 stepeni, a vetar će biti slab i umeren, povremeno jak, južni i jugoistočni, krajem dana u skretanju na severozapadni.\nI u Čačku će biti promenljivo oblačno i svežije vreme, povremeno sa kišom, a moguća je i pojava kratkotrajnih pljuskova i grmljavina.\nVetar će biti slab i umeren, povremeno jak, južni i jugoistocni, krajem dana u skretanju na severozapadni.\nJutarnja temperatura vazduha iznosiće oko 16, a najviša dnevna oko 21 stepen.\nU Srbiji će, prema izgledima vremena za sedam dana, do 5. maja, u sredu biti umereno i potpuno oblačno, vetrovito i hladnije vreme, mestimično sa slabom kišom, na visokim planinama sa snegom.\nPosle podne i uveče očekuju se postepeno razvedravanje i slabljenje vetra.\nU četvrtak i petak pre podne biće pretežno sunčano i toplo vreme.\nU petak posle podne očekuje se naoblačenje sa kišom, pljuskovima i grmljavinom, prvo u severozapadnim krajevima.\nZa vikend biće promenljivo i nestabilno vreme, uz mogućnost kratkotrajne kiše, pljuskova i grmljavine.\nZatim će do kraja perioda biti malo do umereno oblačno vreme, uz postepen porast temperature.\nVaspitačica iz Čačka prošla na detektoru laži!


Ozborn ne želi da se Grčka spašava britanskim novcem | Kamatica\nPočetna > vest > Ozborn ne želi da se Grčka spašava britanskim novcem\nOzborn ne želi da se Grčka spašava britanskim novcem\nTekst objavljen: 14.07.2015 12:50\nBritanski ministar finansija Džordž Ozborn pokušaće da blokira nameru Evropske unije da povuče sredstva iz Evropskog mehanizma za finansijsku stabilnost (EFSM) radi finansiranja paketa pomoći za Grčku, piše britanski list Gardijan.\nOzborn je u nizu telefonskih razgovora sa kolegama iz evrozone istakao protivljenje Britanije učešću u programu pomoći Grčkoj, navodi Gardijan.\n"Ideja da novac britanskih poreskih obveznika bude upotrebljen za grčki paket je neprihvatljiva", rekao je izvor iz britanskog Ministarstva finansija.\nLideri devetnaest zemalja evrozone su juče, posle maratonskog samita u Briselu, uspeli da postignu dogovor o novom paketu pomoći za Grčku i ostanku te zemlje u sistemu zajedničke valute. Novi paket pomoći vredan oko 86 milijardi evra odobren je pod strogim uslovima koji uključuju paket mera štednje koji grčki parlament mora da usvoji do srede.\nPremijer Britanije Dejvid Kameron je 2010. izdejstvovao da EFSM, u koji sredstva prilažu sve članice EU, ne bude više korišćen za pakete pomoći zemljama evrozone, već da u tu svrhu bude formiran fond u koji bi sredstva ulagale samo članice monetarne unije.\nJuče su se, međutim, pojavile informacije da predsednik Evropske komisije Žan-Klod Junker predlaže upotrebu sredstava iz EFSM kao kolateral za kratkoročne pozajmice Grčkoj.\nAtina u julu treba da vrati dugove teške sedam milijardi evra, od čega 3,5 milijardi Evropskoj centralnoj banci 20. jula. Za to će joj biti potreban "kredit za premošćavanje", budući da novi paket pomoći neće biti spreman na vreme. Očekuje se da će od preostalih 27 članica EU biti zatraženo da doprinesu paketu, piše Gardijan.\nU okviru mera dogovorenih s kreditorima, Atina treba da osnuje novi nezavisni fond vredan do 50 milijardi evra u koji će prikupljati sredstva od privatizacije, pomoću kojih će otplaćivati novi zajam i refinansirati banke. Fondom bi upravljale grčke vlasti pod nadzorom relevantnih evropskih institucija.\nPredviđeno je da grčke banke budu dokapitalizovane sa 25 milijardi dolara sredstava iz Evropskog stabilizacionog mehanizma (ESM), što, iako je impresivna cifra, jedva da je minimum koji je bankama potreban, piše Volstrit džornal.\nData sredstva Atina bi trebalo da vraća iz fonda za privatizaciju, mada je prilično nejasno kako će Grčka identifikovati, a još nejasnije kako će po kratkom postupku prodati, državnu imovinu vrednu 50 milijardi evra koju treba privatizovati, piše američki list.\nevrozona EU evropska unija ministarstvo finansija finansije Atina Grčka


U IPS sistemu i RTGS i kliring sistemima Narodne banke Srbije u sredu, 17. februara, realizovan je rekordan broj plaćanja od početka rada tih sistema.\nU sistemu za instant plaćanja Narodne banke Srbije (IPS NBS sistem), 17. februara 2021. godine realizovano je 163.478 plaćanja, u iznosu od 1.401.716.305,93 dinara, što predstavlja novi rekordan dnevni broj realizovanih transakcija, kao i drugi po redu dan s najvećim prometom realizovanih transakcija u sistemu za instant plaćanja Narodne banke Srbije od početka rada navedenog sistema.\nU RTGS i kliring sistemima Narodne banke Srbije, 17. februara realizovano je 1.958.097 plaćanja, što, takođe, predstavlja dan s najvećim brojem realizovanih transakcija od početka rada ovih sistema.\nRTGS sistem Narodne banke Srbije je centralni platni sistem u Republici Srbiji, dok je kliring sistem Narodne banke Srbije sistem u kome se transakcije izvršavaju na osnovu međubankarskog multilateralnog neto obračuna.\nSistem za instant plaćanja Narodne banke Srbije predstavlja najsavremeniji način plaćanja koji trenutno postoji u svetu i radi 24 časa, sedam dana u nedelji, 365 dana u godini. Zahvaljujući njemu, građani i privreda Republike Srbije imaju na raspolaganju mogućnost da svoje platne transakcije izvršavaju s bilo kod mesta i kada god za tim imaju potrebu, odnosno i vikendom, neradnim danima ili noću, a primalac plaćanja novčana sredstva dobija za dalje raspolaganje za svega nekoliko sekundi. Sistem za instant plaćanja Narodne banke Srbije počeo je s radom 22. oktobra 2018. godine, jedan je od prvih sistema te vrste u svetu i od dana kada ga je guverner Narodne banke Srbije Jorgovanka Tabaković pustila u rad funkcioniše izuzetno uspešno, uz visok i stalno rastući broj plaćanja koje građani i privreda Republike Srbije izvrše upotrebom navedenog sistema.


source.ba | U saobraćajnoj nesreći u Banjaluci poginuo devetnaestogodišnjak, dvoje povrijeđenih\nDevetnaestogodišnji Banjalučanin čiji su inicijali P.S. preminuo je od povreda zadobijenih u saobraćajnoj nesreći, a dva lica lakše su povrijeđena kada je automobil u kojem su bili sletio sa kolovoza na lokalnom putu u mjestu Dragočaj kod Banjaluke.\nU saobraćajnoj nesreći: Zaspao za volanom, udario u autobus i ostao živ\nPortparol Centra javne bezbjednosti Banjaluka Marija Markanović rekla je Srni da je P.S. preminuo jutros u Univerzitetskom kliničkom centru Republike Srpske.\nMarkanovićeva je rekla da se nesreća dogodila noćas oko 3.00 časova kada je sa kolovoza sletio "golf" kojim je upravljao devetnaestogodišnjak iz Banjaluke čiji su inicijali A.P.\nOn i maloljetni saputnik iz Banjaluke čiji su inicijali M.D. lakše su povrijeđeni, a saputnik u "golfu" N.P. pobjegao je nakon nesreće i policija ga još nije pronašla i nema informaciju u kakvom je zdravstvenom stanju.\nUviđaj su izvršili pripadnici Policijske stanice za bezbjednost saobraćaja Banjaluka, a o svemu je obaviješteno Okružno tužilaštvo.


Dvostruko više prijava od slobodnih mesta u vrtićima - Novi Sad\nDvostruko više prijava od slobodnih mesta u vrtićima\n16:04:00 28.04.2019, Komentara: 0\nNovi Sad - Konkurs za upis dece u Predškolsku ustanovu „Radosno detinjstvo” završen je 24. aprila. Kako piše Dnevnik, na 1.615 slobodnih mesta pristiglo je 2.725 lično predatih prijava, a elektronskom uslugom E-vrtić, preko nacionalnog Portala E-uprava, pristiglo je 1.248 prijava, tako je ukupno stiglo 3.973 prijava, odnosno duplo više nego slobodnih mesta.\nOvi podaci pokazuju da su državni vrtići i dalje opcija broj jedan, budući da usluge boravka za dete od jedne do tri godine iznose 3.876,20 dinara, za dete od tri do pet i po godina 2.657,28 dinara, za pripremni i predškolski program u celodnevnom trajanju 2.657,28 dinara, a za poludnevni boravak, u trajanju od četiri sata dnevno, 1.040,77 dinara.\nIz kabineta gradonačelnika kažu da je velika verovatnoća da će mališani zaposlenih roditelja dobiti mesto u državnom vrtiću, a ukoliko, ipak, ostanu na listi čekanja, Grad će subvencionisati njihov boravak u privatnim predškolskim ustanovama, tako da za mame i tate koji u međuvremenu pronađu posao postoji rešenje koje ne predstavlja prevelik mesečni trošak. Kako tvrde, ova finansijska podrška isplaćuje se redovno. Uplata za februar 2019. godine je realizovana, a u toku su prikupljanje i obrada podataka za isplatu finansijske podrške za mart 2019.\nPrivatne predškolske ustanove bile su dužne da najkasnije do 20. aprila dostave Gradskoj upravi za socijalnu i dečju zaštitu dokaz o uplati roditelja na tekući račun i overen mesečni izveštaj o prisutnosti dece.


Nova 1430. hidzretska godina - Kozarac.ba\nPovodom vecerasnjeg nastupanja nove hidzretske 1430. godine, Medzlis Islamske zajednice Kozarac organizovao je u sportskoj sali osnovne skole u Kozarcu, Vece Kur’ana i duhovne muzike.\nOvu prigodnu manifestaciju pripremili su imami MIZ Kozarac zajedno sa horom naseg Medzlisa a u goste su nam dosli i hor iz Bosanske Krupe i Cazina, koji su u prepunoj skolskoj sali naizmjenicno ucili Kur’an i izvodili prelijepe ilahije.\nOvom prilikom promovisan je Fond Solidarnosti, predoceno je dosadasnje djelovanje fonda i istaknuto nekoliko pojedinaca koji su svojim radom dali veliki doprinos fondu, a posebna zahvalnica urucena je mutaveliji dzemata Kamicani koji je od svih dzemata na podrucju Medzlisa Kozarac prikupio najvise, preko 13000 KM sredstava za Fond Solidarnosti.\nZasigurno je da je ovo rezultat velikog zalaganja i rada njihovog imama hadzi Amira ef. koji je jedan i od inicijatora pokretanja ovoga fonda…\nNaravno istaknuta je i zasluga svakoga od nas kao pojedinca koji smo svojim prihodima podrzali Fond Solidarnosti te izrazena nada da cemo i u buduce gledati da svoju sadaku usmjerimo ka ovome fondu kako bi i sami rezultati djelovanja bili jos bolji…\nNa kraju programa proucena je zajednicka dova i priredjen vatromet.\nKoristim ovu priliku da ispred kozarac.ba cestitam svim muslimanima sretnu i bericetnu novu 1430. godinu u zelji i dovi da svatimo poruke hidzre te da tu spoznaju primjenjujemo i u svome zivotu, da nas Allah nagradi najboljom nagradom, a nema vece nagrade od upute…


Građani BiH još uvijek bez zvaničnih informacija o vakcinama koje dolaze - Akta.ba\n19.01.2021. 12:26 / Izvor: BHRT\n"Mislim da se ta obuka prvenstveno odnosi na skladištenje vakcina, jer je to vakcina koja zahtijeva jedan hladni lanac. To bi bila prva vakcina takva koja je stigla u BiH. I naši radnici su osobe koje decenijama vakcinsišu protiv sezoinske gripe i redovnih vakcinacija i mislim da sama vakcinacije neće biti problem, a obuka se može završiti za par sati", kazao je Rifat Rijad Zaid predsjednik Sindikata doktora medicine i stomatologije FBiH .\nUpravo bi zdravstveni radnici i razni videomaterijali trebali biti uključeni u drugu fazu, odnosno promovirati važnost vakcinacije građanima, kažu u Zavodu za javno zdravstvo Federacije BiH. Ali, na to ćemo još pričekati. Iako je plan spreman i i dokument postoji, u skorijoj budućnosti bit ćemo upućeni, jer sve ide po fazama i zavisit će od priliva vakcina.\n"Kroz adekvatne poruke i komunikacione kanale građeni će biti obaviješteni o tome zbog čega se treba cijepii, sastav cjepiva, sigurnost i učinkovitost cjepiva", rekla je Aida Ramić-Ćatak šefica službe za promociju zdravlja i edukaciju ZZJZ .\n"Ja tu ne krivim ljude već intitucije čija je to zadaća, jer promocija svakog cjepiva koji se uvodi mora početi mnogo ranije nego li cjepivo dođe", istakla je Andrea Jurić direktorica Zavoda za javno zdravstvo Zapadnohercegovačkog kantona.\n"Ljudi koji nemaju veze sa ministarstvima i vladama su cijelo vrijeme apelovali da se potaknu aktivnosti oko promoacije procesa vakcinacije, nabavke vakcine, nabavke lijekova i svega što je potrebno. Nažalost, ovih naših 13 ministrstava više vode računa o sebi nego o stanovništvu", objasnio je Bakir Nakaš infektolog.


Beograd 25. 06. 2012\nDoktori protiv korupcije: Država progoni uzbunjivače\nDržava Srbija institucionalno proganja ljude koji ukazuju na korupciju umesto da se bori protiv nje, rekli su danas članovi udruženja Doktori protiv korupcije.\nNa konferenciji za novinare u Medija centru Udruženja novinara Srbije Karađinović je naveo da je Srbija, po istraživanju Svetske banke, na četvrtom mestu po korupciji u svetu, iza Tadžikistana, Moldavije i Maroka.\nDodao je da o stepenu korupcije u zdravstvu najbolje govori to što Srbija za zdravstvo procentualno troši najviše, a kvalitet usluga je najgori.\n"Doneti su sistemski zakoni sa brojnim koruptivnim odredbama tokom mandata ministara Tomice Milosavljevića i Zorana Stankovića. U srpskom zdravstvu ima više od 5.000 funkcionera i više od 100 upravnih odbora što omogućava sistemsku korupciju", rekao je Karađinović.\nDodao je da uzbunjivače - one koji ukazuju na korupciju, otkazima progone zdravstvene institucije, sudskim postupcima pravosudni organi, kao i univerziteti oduzimanjem zvanja, a nečinjenjem nezavisna tela poput Agencije za borbu protiv korupcije.\n"Arsić je u ime centra izdao i saopštenje u kojem je naveo da je Kraljevčanima poznato da su moja omiljena mesta kafane i kockarnice.\nMinistar Stanković je smenio Arsića, a sud časti Lekarske komore Srbije naveo je da nema osnova da mi se oduzme licenca", rekao je Kuševija.\nRadiolog Bojana Bokorov ukazala je na trgovinu listama čekanja na Institutu za onkologiju Vojvodine 2009. godine, kada je 400 mesta sa liste čekanja za zračenje prodato stranoj osiguravajućoj kući za više od milion evra, iako u Vojvodini od 6.000 obolelih od raka na zračenje stigne tek 2.000. "Doživela sam odmazdu u Institutu jer me direktor Marko Erak nazivao šizofreničarkom i alkoholičarkom, zabranjen mi je pristup listama bolesti pacijenata pa nisam mogla da pišem naučne radove, a onda sam je zbog nedostatka radova dobila otkaz kao docent na Univerzitetu.\nZbog šikaniranja sam obolela, dobila sam šećernu bolest i bronhijalnu astmu, a Erak je osuđen za mobing i diskriminaciju", rekla je Bojana Bokorov.\nNavela je da joj je Agencija za borbu protiv korupcije dala status uzbunjivača a da je direktor Instituta odbio da Agenciji dostavi tražene odgovore, ali da Agencija uprkos očiglednom kršenju zakona nije protiv njega pokrenula postupak.\nPredstavnik Udruženja za zaštitu pacijenata Pravo na zdravlje Miroslav Petrović rekao je da u Srbiji preživi jedna trećina pacijenata, a dve trećine umre, dok je u EU obrnuto.\nPetrović je ukazao na ogromnu birokratizovanost i naveo slučaj u kojem se udruženje žalilo zaštitniku građana da pacijentkinja koja umire od raka ne može da dobije lekove, na šta je ombudsman odgovorio da prvo moraju da se obrate sudu, pa ministarstvu zdravlja.


Srpski opanak hit u Japanu – AGRO VESTI by agronews.rs\nHome agro danas Srpski opanak hit u Japanu\nJun 27, 2019 | agro danas, Kompanije, Proizvodi, Srbija, Svet, Tržište, uvoz-izvoz, Vesti, Zanimljivost\t|\nNakon što je prošle nedelje Kompanija “Tigar” ugovorila proizvodnju i isporuku zaštitnih vatrogasnih čizama namenjenih jedinicama za vanredne situacije NATO-a, srpski gumeni opanak osvaja Japan, odakle će se dalje prodavati kupcima širom sveta.\nGeneralni direktor “Tigar Obuće a.d.” Vladimir Ilić kaže da je ta kompanija prošle godine izvezla manju “test” količinu u Japan, a da je zatim, srpski gumeni opanak doživeo “bum” među ljubiteljima mode, koji su najčešći kupci ovog srpskog brenda.\nZbog novih ugovorenih poslova, svih 1.200 radnika radi u tri smene i to je, kaže Ilić, nada za fabriku da prevaziđe probleme iz prošlosti.\nIlić najavljuje i “lansiranje” potpuno novog proizvoda ove kompanije, zaštitnih gumenih blokova namanjenih za odbranu od poplava.\nU saradnji sa srpskom vojnom industrijom, kaže, dogovorena je proivodnja gumenih protiv-poplavnih blokova.\nPatent je poslat na analizu i odobrenje, a nakon toga, očekuje se da krene proizvodnja i izvoz.\nNedovano su kolege iz njegove kompanije u Americi na međunarodnom sajmu u Denveru, jednom od najvećih međunarodnih trgovinskih sajmova u svetu, predstavili srpski opanak Amerikancima.\nPosebno su Japanci, ističe, odusevljeni malom verzijom opanka namenjenom deci.\nPredstavnik Ambasade Japana u Beogradu Takahisa Kangava ukazuje da u poslednje vreme odnosi između Srbije i Japana postaju sve snažniji.\n“Kako popularnost opanka u Japanu raste tako se i veze između Japana i Srbije ojačavaju. Gumeni opanak je jedan od najpopularnijih proizvoda iz Srbije za koje su trenutno u Japanu zainteresovani”.\nTags: izvozjapansrpski opanaktigar


Nijansirani stambeni kompleks od drveta - M-Kvadrat\nSocijalno stanovanje i dalje je na dnevnom redu u mnogim evropskim gradovima, jer je broj zahtjeva za stanovima sa pristupačnom cijenom i dalje u porastu.\nOvaj višespratni drveni stambeni kompleks, koji je projektovala firma C.F. Møller za novi kvart Hagastaden u Stokholmu ima tendenciju da postane obilježje ovog novog kvarta, kao i atraktivna lokacija za stanovnike ovog grada. Zajedno sa još četiri planirane građevine, višespatni kompleks će biti dio Norrtull-a, atraktivnog novog dijela grada.\nVišespratni kompleks će pružati „dobrodošlicu“ svima koji tuda prođu preko sadržaja kao što su na primjer, supermarket, kafić i restoran, biblioteka i veliki otvoren prostor. Kompleks će ovom gradu dati i nova vizuelna iskustva, uključujući drvenu konstrukciju, zelene krovne terase i igralište na jednom od spratova. Ono čime će se ovaj kompleks takođe istaći je i dinamična, raznolika fasada koja odražava različite vrste stanova koji se nalaze u zgradi – od studentskih stanova do urbanih vila i penthaus apartmana.\nU prizemlju će se nalaziti lobi za osoblje, a odatle će biti obezbjeđen i lak pristup mnogim dijelovima zgrade, kao što su vrtić i radionice. Mobilni frižider sa obrocima i mogućnost rezervisanja bicikala i automobila iz zajedničkih prostorija samo su neke od mnogih inicijativa kojima se svakodnevni život stanovnika može olakšati. Tu će se nalaziti fitnes centar i perionica veša koji će biti smješteni jedan pored drugog kako bi se oba mogla koristiti istovremeno.\nPrethodni članakMajstori na Platou Milana Mladenovića od septembra – Do kraja 2017. i obnova poteza oko Skadarlije\nNaredni članakLokalni akcioni planovi za održivu energiju


Pećo o obijanju stana: „Sve sam više ubeđena da to nije bila klasična provala“\n04. avg 2017.\nSuđenje Igoru Novakoviću zbog paljenja kuće novinara Milana Jovanovića pred završetkom, slede završne reči\nKapetan Dragan: Danila Vučića i mene napada novinarska gamad\nM. Vučić | 04. avg 2017.\nStan istraživačke novinarke KRIK-a Dragane Pećo obijen je i ispreturan 7. jula, a i dalje se ne zna dokle se stiglo sa istragom i ima li osumnjičenih. Policija ćuti, a novinarka kaže da je "sve više ubeđena da to nije bila klasična provala".\nDragana Pećo, novinarka KRIK-a\nIz Ministarstva unutrašnjih poslova nisu odgovorili na pitanja Cenzolovke o ovom slučaju poslata krajem jula, a informacije o tome u kojoj je fazi istraga i da li je išta otkriveno nema ni Dragana Pećo.\nPrema njenim rečima, „sve je više ubeđena da to nije bila klasična provala“.\n„Kako vreme odmiče, i kako nema nikakvog odgovora šta stoji iza toga, sve sam više ubeđena da to nije bila klasična provala u pokušaju da neko nešto opljačka, jer niko ništa nije odneo iz stana. Ne bih volela da nikad ne saznam ko je to uradio i zbog čega“, kaže novinarka.\nPećo navodi da je od tada stalno na oprezu jer „nikada ne znaš šta može da se desi, s obzirom na to gde živiš i u kakvim uslovima radiš“.\nIpak, kaže, nakon ovoga je nastavila da radi na istraživačkim pričama „sa još više želje i žara“.\nNjen stan je, inače, obijen 7. jula, a polomljenu bravu i ispreturane stvari je zatekao njen verenik, dok je Pećo bila van grada.\nKako je tada za Cenzolovku potvrdio urednik KRIK-a Stevan Dojčinović, slučaj je odmah bio prijavljen policiji koja je obavila uviđaj, uzela otiske sa nekoliko mesta u stanu i podnela krivičnu prijavu protiv NN lica.\nIz stana, u kome su se nalazile i vredne stvari poput laptopa i telefona, ništa nije ukradeno, ali su sve lične stvari novinarke ispreturane i izvađene iz ormara i fioka.\nPolicija je 9. jula saopštila da „intenzivno radi na otkrivanju počinilaca“, kao i da pregleda sigurnosne kamere na određenim lokacijama.\nMinistar policije Nebojša Stefanović je rekao i da su „policiji poznate dve grupe koje operišu u tom kraju„, a neposredno nakon obijanja, 8. jula, iz policije su naveli i da se u Beogradu godišnje obije „do 1.500 stanova, odnosno tri – četiri dnevno, a najčešći izvršioci tih krađa su amateri – narkomani, koji nasumično biraju stanove i to one najmanje obezbeđene“.\nNovinarska udruženja (NUNS, NDNV, AOM i Asocijacija medija) su navela da sumnjaju da nije u pitanju obična provala, već pokušaj zastrašivanja novinarke (s obzirom na to da iz stana ništa nije ukradeno), a i oni su, kao i UNS, pozvali nadležne da što pre rasvetle slučaj, pronađu osumnjičene i utvrde motive, ali se to i dalje nije desilo.\nPolicija i tužilaštvo, inače, još uvek nisu otkrili ni ko su ljudi koji su pre godinu dana preko društvenih mreža pretili celoj redakciji KRIK-a.\nKako je KRIK pisao 18. jula, iz Višeg javnog tužilaštva su ih obavestili da je postupak protiv NN lica i dalje u predistražnoj fazi jer još nije utvrđeno ko se krije iza lažnih naloga na društvenim mrežama.\nNovinarki KRIK-a obijen i ispreturan stan\nUdruženja duboko zabrinuta zbog upada u stan novinarke Dragane Pećo\nKRIK: Godinu dana bez odgovora, ko je obio stan Dragane Pećo\nJoš jednoj novinarki KRIK-a obijena kuća\nDragana Pećo KRIK Napadi na novinare\n← Apelacioni sud ukinuo rešenje o kućnom pritvoru za Radonjića i Romića\nIFJ/EFJ: Turske vlasti da hitno oslobode francuskog novinara →


FoNet portal :: Pretraga / tagId=29720 / position=2\nDržimo do slobode medija\nMinistar spoljnih poslova Nikola Selaković sastao se danas u Stokholmu sa predstavnicom OEBS za slobodu medija Terezom Ribeiro i istakao da Srbija pridaje veliki značaj pitanjima slobode medija i bezbednosti novinara, kao i saradnji sa OEBS u ovim oblastima.\nMeđusektorska radna grupa za slobodu izražavanja i medija Nacionalnog konventa o Evropskoj uniji zahteva od nadležnih državnih institucija da hitno obezbede prostor u kojem će novinari i novinarke na bezbedan način obavljati posao, naročito na lokacijama i u vreme važnih društvenih događaja, kao što su javna okupljanja.\nNa pitanje šta će država učiniti povodom pretnji koje je dobila novinarka "Vojsa" zbog izveštavanja o "Linglongu", premijerka Ana Brnabić izjavila je da svaka pretnja novinarima najpre mora da se prijavi nadležnim organima - da bi oni mogli da reaguju.\nNovinari u Srbiji nisu bezbedni, potpuno je jasno da živimo u društvu u kome je govor mržnje postao uobičajen, a novinari su na udaru onih koji bi trebalo da ih štite, rečeno je danas u debati serijala "In medias press" na temu politika i mediji na jugu Srbije.\nDopuna smernica Kodeksa\nSavet za štampu pozvao je danas članove medijske zajednice, pre svih novinare i urednike onlajn medija da do 15. novembra dostave primedbe i sugestije na predlog dopuna Smernica za primenu Kodeksa novinara Srbije u onlajn okruženju.\nPremijerka Ana Brnabić i ministarka kulture i informisanja Maja Gojković sastale su se danas sa članovima Radne grupe za bezbednost i zaštitu novinara, a dogovoreno je da Zaštitnik građana dostavi analizu predloženih izmena Zakona o javnom redu i miru, u delu koji se odnose na novinare, o čemu bi se razgovaralo sledeći put, saopšteno je iz Vlade.


Raskrinkana Trampova „ratna turneja“: Blefiraš predsedniče!\nM. K. 16. aprila 2017. 18:30\nPonovo uhapšen bivši predsednik (foto)\n— Peymana Assad (@Peymasad) April 13, 2017\n— Alekseй Puškov (@Alexey_Pushkov) April 14, 2017\nAmerička administracija zna da Sirija i Severna Koreja nisu isto. Ako je napad na Idlib mogao da prođe bez posledica po SAD, to ne bi bio slučaj sa Severnom Korejom. Zato američki lider blefira, koristeći se svojom reputacijom „nepredvidljivog“ predsednika. To radi Kim Džong Un već 10 godina, a sada njegovu taktiku preuzima Donald Tramp. U svakom slučaju, američki lider je postigao svoj cilj — opet je u žiži javnosti, a i rejting mu raste. Kako je saopštila agencija „Galup“, on je sa 35 odsto podrške američkih građana kraja marta, stigao na 43 odsto 10. aprila.


Crnu Goru su na ovoj konferenciji predstavljali: Kapetan fregate Nusret Hanjalić iz Ministarstva odbrane i Kapetan duge plovidbe Vladan Radonjić iz Uprave pomorske sigurnosti.\nNakon okupljanja u hotelu „Evropa” u srijedu, 14. decembar, u 19.30 otpočelo je prijemno veće gdje su se učesnici konferencije mogli bliže upoznati.\nDan posvećen samoj konferenciji je bio četvrtak, 15 decembar, sa početkom u 09.00 časova.\nOsim predstavnika norveškog Ministarstva odbrane dobrodošlicu nam je poželio i Gosp. Mijo Krešić, Zamjenik Ministra za bezbijednost Bosne i Hercegovine.\nU svojim prigodnim govorima ukazali su na značaj ovih konferencija i sastanaka za napredak zajedničkog djelovanja u različitim misijama na Jadranskom moru.\nPrevashodni zadatak ove konferencije je bio udruživanje snaga u zajedničkom odgovoru na iznenadna zagađenja mora. Imajući u vidu da zagađenje nastalo sa plovnih i plutajucih objekata može da nanese katastrofalne posljedice i da ulje ili opasni teret u svom kretanju po površini mora ne poznaju granice ovakav oblik udruživanja je zaista neophodan i jedino moguć u smanjivanju i otklanjanju posljedica.\nIdući po abecednom redu predstavnici država učesnica konferencije su u svojim kraćim izlaganjima iznijeli organizacioni nivo svojih zemljama kao odgovor na pomenute katastrofe.\nU ime Crne Gore svoje izlaganje je imao Kap. Vladan Radonjic, Načelnik odjeljenja traganja i spašavanja na moru u Upravi pomorske sigurnosti. Izlaganje se baziralo na normativno pravne akte i operativni dio iz oblasti zaštite mora od zagađenja sa plovnih objekata. Rečeno je da je Ministarstvo saobraćaja i pomorstva nadležan organ za pripremu i donošenje pravnih akata iz ove oblasti i da je 15. aprila 2011. godine stupio na snagu Zakon o zaštiti mora od zagađenja sa plovnih objekata. Odmah nakon toga Vlada Crne Gore je na sjednici održanoj 28. aprila 2011. godine. donijela Nacionalni plan za hitno reagovanje u slučaju zagađivanja mora sa plovnih objekata.\nNacionalni plan sadrži tri stepena reagovanja i o svakom pojedinačno je bilo riječi. Napomenuto je i da upravo Stepen 3 Nacionalnog plana predviđa regionalno udruživanje i djelovanje. Takođe smo napomenuli da je u izradi Nacionalnog plana veliki doprinos dala i Međunarodna pomorska organizacija (IMO) kao i Regionalni centar za hitno reagovanje pri iznenadnim zagađenjima mora (REMPEC). Sa ovim podacima završen je dio izlaganja koji je obuhvatao normativno pravne akte iz oblasti zaštite mora od zagađenja.\nU operativnom dijelu je navedeno da je Uprava pomorske sigurnosti shodno Uredbi o organizaciji i načinu radu državnih organa (Sl. List CG, Broj 07/11) nadležan organ za poslove smanjenja i otklanjanja posljedica nastalih prilikom iznenadnih zagađenja sa plovnih objekata, a da kontrolu nad radom Uprave vrši Ministarstvo saobraćaja i pomorstva. Pomenut je i rad Odjeljenja pomorskih telekomunikacija kao i oprema kojom raspolažemo u cilju veće sigurnosti i bezbijednosti na moru. Veliki značaj prilikom izlaganja dat je IPA projektima i značaju njihove realizacije.\nOstala izlaganja su bila slične sadržine stim što je kod ostalih operativni nivo reagovanja prepušten obalskim stražama. U ovom dijelu smo napomenuli na je Vlada Crne Gore u martu mjesecu ove godine dala saglasnost na osnivanje Interresorne grupe koja je odmah počela sa radom i ima za cilj udruživanje sredstava i zajedničko djelovanje svih vladinih organa koji se bave sigurnošću i bezbijednošću plovidbe.\nU drugom dijelu konferencije predstavljene su preporuke daljih aktivnosti norveške obalske straže sa ciljem unaprijeđenja regionalne saradnje država Jadranskog mora.\nPreporuke nazvane „Timeline for Activities 2012” uključuju sledeće aktivnosti:\nSastanak predstavnika norveške obalske straže i njihovog Ministarstva odbrane sa vlastima Republike Albanije u januaru 2012. godine. Jedna od tema sastanka će biti i odobravanje izvođenja regionalne vježbe u zoni odgovornosti Republike Albanije.\nOd 15. do 17. februara 2012. godine početna konferencija o pripremi zajedničke vježbe u Jadranskom moru. Na konferenciji je planirano učešće po jednog predstavnika iz svake zemlje koji će imati tehničke podatke o raspoloživim sredstvima i ljudstvom.\n6 i 7 jun 2012 godine finalna konferencija o planiranoj zajedničkoj vježbi u Jadranskom moru. Obuhvatala bi dva paralelna sastanka od kojih bi se jedan bavio tehničkim pitanjima realizacije vježbe a drugi odobravanjem finalne verzije plana vježbe.\nNa kraju od 10. do 13. septembra sama vježba u sledećim etapama:\n10. septembra dolazak jedinica zemalja učesnica vježbe i posmatrača\n11. septembra predstavljanje toka vježbe, uspostavljanje međusobne veze između jedinica i ostale pripremne aktivnosti.\n12. septembra živa vježba na moru\n13. septembra izvođenje zaključaka o obavljenoj vježbi, razmjena mišljenja, stečena iskustva.\n13. septembra odlazak učesnika.\nTroškove pomenutih aktivnosti snosit će Kraljevina Norveška kako je to već dogovoreno na sastanku njihove Vlade prije nedelju dana.\nNa kraju konferencije u Sarajevu dogovoreno je da se do 25. januara 2012. godine:\nSvaka država izjasni o ponuđenom programu,\nda ukoliko je saglasna pošalje spisak sredstava kojima bi mogla učestvovati u vježbi i\ndali je spremna da prihvati ulogu domaćina vježbe ukoliko to Republika Albanija odbije.\nTakođe je skrenuta pažnja da se na predstojećim sastancima stalno šalju isti ljudi koji će imati kontinuitet u radu, moć odlučivanja i poznavanje materije.\nKonferencija održana u Sarajevu ne predstavlja aktivnost ni Jadransko-Jonske inicijative ni Trilateralnog sporazuma Italije, Slovenije i Hrvatske već je to zasebna aktivnost čiji je cilj regionalna saradnja u zaštiti mora od zagađenja i unapređenje obalske straže zemalja jadranskog regiona.


Javna rasprava u Mostaru, Hotel Bristol,31.10.2011.godine- „Borba protiv diskriminacije – sadašnje stanje i izazovi u BiH“ – Vaša Prava BiH\nZakon o zabrani diskriminacije je u velikoj mjeri usaglašen sa međunarodnim standardima, međutim, ako je suditi prema sadašnjem stanju, provedba zakona je neadekvatna. Činjenica je da postoje određeni problemi u primjeni zakona. Žrtve diskriminacije se rijetko odlučuju da javno govore o tome i da vode sudske postupke u kojima se dokazuje diskriminacija. Ne postoji dovoljno razumijevanja samog pojma diskriminacije u široj javnosti tako da žrtve određena ponašanja čak i ne propoznaju kao diskriminaciju po određenom osnovu. Drugo, žrtve diskriminacije u raznim oblastima društva (npr. U oblasti zapošljavanja, najčešće odustaju od tužbi po osnovu diskriminacije) zbog straha od eventualnih negativnih reakcija i sankcija.\nTijela koja su nadležna da se bore protiv diskriminacije to čine sporo i neadekvatno, a fenomen diskriminacije u bh. društvu i dalje egzistira, te poprima sasvim druge suptilnije oblike.\nAdvokati i sudije u BiH općenito nisu dovoljno edukovani o načinu primjene međunarodnih standarda u vezi sa nediskriminacijom i metodama dokazivanja diskriminacije, a problemi u funkcionisanju sudstva, uključujući i veliki broj neriješenih predmeta i dugo trajanje postupaka, ne doprinose jačanju povjerenja u sudski sistem.\nZakon o zabrani diskriminacije u Bosni i Hercegovini je uspostavio okvir za ostvarivanje prava i mogućnosti svim licima u Bosni i Hercegovini i uređuje sistem zaštite od diskriminacije.\nUdruženje „Vaša prava BiH“ do sada imalo konkretna i praktična iskustva u primjeni Zakona o zabrani diskriminacije, iz koje je proizišao izvještaj o sadašnjem stanju u oblasti antidiskriminacije, pa je namjera organizatora otvoriti javnu stručnu raspravu u vezi stanja u oblasti borbe protiv diskriminacije i mogućnosti da se stanje unaprijedi, a primjena propisa bude što efikasnija i usmjerena na promovisanje ravnopravnosti u društvu.


Agencije dobijaju po 15 i 20 evra subvencija za strane turiste | Slobodna reč\nAgencije dobijaju po 15 i 20 evra subvencija za strane turiste\nBEOGRAD – Ministarka trgovine, turizma i telekomunikacija, Tatjana Matić pozdravila je danas odluku Vlade Srbije o usvajanju Uredbe o uslovima i načinu dodele i korišćenja sredstava za podsticanje unapređenja organizovanog turističkog prometa na teritoriji Srbije, za koje je predviđen budžet od ukupno pet miliona dinara.\nNa osnovu Uredbe, pravo na dodelu subvencija imaju turističke agencije organizatori turističkog putovanja, registrovane na teritoriji Srbije, koje poseduju propisanu licencu i to po realizaciji organizovanog dovođenja turističkih grupa domaćih ili stranih turista, najmanje 15 turista, dodaje se u saopštenju.\nIznos sredstava subvencija za ostvarena tri do četiri noćenja, za organizovano turističko putovanje, odnosno za ostvarena dva do četiri noćenja za međunarodni kongres ili međunarodni korporativni događaj, po stranom turisti iznosi 15 evra.\nSubvencija za ostvarenih pet i više noćenja, za organizovano turističko putovanje, odnosno za međunarodni kongres/međunarodni korporativni događaj, po stranom turisti iznosi 20 evra, saopštilo je Ministarstvo.\nPrethodni članakPoslanici izglasali: Kredit za gasovod do Vranja 28 miliona evra\nSledeći članakTuristička sprema “Virtuelni obilazak Vranja”, cena oko 7.500 evra


Nebojša Katić: Tri scenarija u slučaju Brexita | Gde Investirati\nCena boravka u Evropskoj uniji nije preskupa za Britance, niti je to razlog što ova zemlja želi da izađe iz ove zajednice. Šta o Brexitu i njegovim posledicama kaže samostalni poslovni konsultant Nebojša Katić pročitajte u ostatku teksta.\nKatić u emisiji “Oko” na RTS-u navodi dva ključna razloga za Brexit:\nJedan, manje uticajan razlog, je što u jednom delu stanovništva postoji snažan demokratski naboj koji smatra Evropsku uniju nekom vrstom “suspenzije demokratije”.\nDrugi deo stanovništva želi da Britanija više liči na Ameriku i da neoliberalni koncept bude sproveden “oštrije i čvršće”. Oni veruju da ako bi Britanija postala fleksibilna, liberalna ekonomija po uzoru na američku, ako bi sutra izašla iz Evropske unije (realistično 2020 godine).\nCameron nije računao na izbeglice i produženu krizu\nOvaj stručnjak smatra da je David Cameron raspisao referendum da bi dobio većinu koja bi onda omogućila da se rov, koji je iskopan u okviru konzervativne partije, zatvori.\nKada je raspisivao referendum, Cameron nije ukalkulisao ovaj talas izbeglica koji je pohrlio u Evropu, niti produženu krizu evrozone koja je dala vetar u leđa onima koji žele da Britanija zaista izađe iz ove zajednice.\nU poslednjih godinu dana pojavio se veliki broj analiza sa namerom da kvantifikuju rezultate izlaska Britanije iz EU. Grubom sintezom tih analiza, dobijamo konsenzus da bi od danas pa do 2030. godine, Britanija kumulativno mogla da izgubi u proseku 2 do 3 posto bruto društvenog proizvoda u ovom petnaestogodišnjem periodu.\nIzlazak Britanije bi doveo do velikih poremećaja, naročito u prvoj godini. Funta bi svakako pala, to uopšte nije sporno. Period neizvesnosti u Britaniji bi trajao dve do tri godine, koliko bi trajali pregovori o izlasku. U tom periodu bi došlo do pada BDP-a, koji bi kasnije bio nadoknađen, ali ne u celosti.\nKao rezultat Brexita, postoje tri moguća scenarija:\nU prvom bi Velika Britanija postala član evropske ekonomske zone, slično Islandu ili Norveškoj.\nPo drugom scenariju, Velika Britanija ne bi radila ništa. Tada bi regulativa Svetske trgovinske organizacije regulisala odnose sa EU. Po ovom scenariju je Britanija najslobodnija.\nPo trećem scenariju, Velika Britanija će potpisati bilateralni sporazum sa EU, čije rezultate nije moguće predvideti. Po ovom scenariju, ne zna se kako bi EU reagovala na to, s obzirom da je stigla i dosta oštra pretnja iz Nemačke.\n“Ja ne verujem u te pretnje, Britanija nije Grčka da sa njom možete kako hoćete”, dodao je Katić rekavši da ne veruje u negativne ishode trećeg scenarija, jer su u pitanju racionalne zemlje.\nOvaj stručnjak kaže da Velikoj Britaniji ne odgovara Norveški model, i da će u slučaju ne postizanja bilateralnih sporazuma, Velika Britanija ostaviti STO da reguliše trgovinske odnose.\nKockaju se sa budućnošću\nBritanci su uspeli da za sebe izbore najbolje što je moglo da se izbori u Evropi, i imaju jedinstven status. Ovo je moćna zemlja – sa 65 miliona ljudi je druga najveća nacija u Evropi a njihova ekonomija čini između 14 i 18 procenata ekonomije EU. I velikom broju ljudi smeta nedostatak suvereniteta, i što se dobar deo suverenih odluka donosi u Briselu.\n“Moram priznati da je neobično da su neki od najvećih i najmoćnijih lidera u londonskom Citiju”, misleći na velike američke banke, “vrlo rezolutno rekle da će planirati izmeštanje dela svog poslovanja” u slučaju Brexita.\nJa bih bio u apsolutnom šoku ako bi racionalni britanci odlučili da se kockaju sa budućnošću i da uđu u period neizvesnosti koji bi svakako trajao par godina”, zaključuje Nebojša Katić u intervjuu na emisiji “Oko” na RTS-u.\nPrevious Azija, kontinent milionera\nNext Pozitivna dinamika na Moskovskoj berzi, snažan rast rublje prema dolaru\nTags BrexitNebojša Katić\nGradonačelnik Beograda Siniša Mali rekao je u utorak (21. marta 2017. godine) da je prestonici Srbije poboljšan kreditni rejting. Prema izveštaju agencije Moody’s sa B1 skočio je na BA3, što je\nItalija: U obračunu sa policijom ubijen terorista iz Berlina Anis Amri u Milanu\nItalijanska policija je saopštila da je ubila 24-godišnjeg teroristu iz Tunisa Anisa Amrija, osumnjičenog da je izvršilac terorističkog napada u Berlinu.


O nama - Ko smo i šta radimo\nOrganizacija proizvođača fonograma Srbije je kolektivna organizacija koja se bavi zaštitom prava proizvođača fonograma. Osnovana je i postupa u skladu sa Zakonom o autorskom i srodnim pravima (Sl. glasnik broj 104/2009,99/2011,119/2012) i Rešenjem Zavoda za intelektualnu svojinu.\nU skladu sa Zakonom, svako ko javno saopštava ili emituje muziku dužan je da za to plati naknadu izdavaču/proizvođaču fonograma. Radi bolje zaštite sopstvenih prava, izdavači/proizvođači fonograma u Srbiji su stvorili organizaciju koja će zastupati njihove interese,a to smo mi.\nNaš zadatak je zaštita interesa proizvođača fonograma i prikupljanje naknada za korišćenje muzike koja se zatim raspodeljuje proizvođačima fonograma.\nMuzika predstavlja vid duhovne tvorevine autora koja da bi se reprodukovala i umnožavala neophodno je da se snimi na nosač zvuka (CD, kaseta...itd). Proizvođači fonograma su ti koji svojim sredstvima i u svojoj organizaciji snimaju albume a zatim ih umnožavaju da bi mi mogli da uživamo u pesmama naših omiljenih grupa.\nMuzika koju stvori autor teško da može da se zamisli bez izdavača koji će je plasirati svetu.\nKada se koristi nečije pravo svojine, obaveza je da se za to plati određena naknada. Pravo izdavača/proizvođača fonograma takođe predstavlja jedan vid svojine i to je intelektualna svojina. U pitanju je pravo čije korišćenje takođe treba platiti. Poštujmo prava izdavača.


Beta 25. novembra 2020. 14:30\nPredsednik pokreta Zajedno za Srbiju Nebojša Zelenović i predsednik Gradjanskog demokratskog foruma Zoran Vuletić ocenili su danas poražavajućim rezultate istraživanja Beogradskog centra za bezbednosnu politku.\nNebojša Zelenović rekao je da je pitanje Kosova najvažnije pitanje od koga zavisi šta će biti sa zemljom.\n„Želimo da se uključimo u postupak rešavanja. Istorija nam pokazuje da što vise odlažemo sve lošije živimo“, rekao je.\nIstakao je da to ne znači da bi se Kosovo predalo ili prodalo, nego da se kroz pregovore donese trajni mir.\n„Mi tražimo i mislimo da Srbija treba da bude deo zapadnog sveta zato sto se tamo najbolje živi. I mi želimo da živimo takav život“, naveo je Zelenović.\nVuletić je istakao da su rezultati istraživanja veoma alarmantni i pokazuju da se iz ratne prošlosti nikada nije izašlo.\n„Mi smo sada otupelo društvo jer sve Vlade od 2004. koje je počeo da vodi Koštunica, pa do današnje Vučićeve, su se trudile da relativiziju devedesete godine, trudile su se da neguju zaborav i trudile su se da brane ratnu prošlost Srije koja je apsolutno bila neslavna“, kazao je Vuletić.\nNaveo je da je Srbija na moralnom izdisaju i da se takva politika ne sme dozvoliti.\n„Moramo da shvatimo da je naša budućnost na Zapadu jer naša deca tamo odlaze i tamo nalaze utočište, a ovde naše društvo ne želi da krene putem tih integracija“, kazao je Vuletić.\nOn je rekao i da se Srbija predala ruskim interesima i rukovodi se njima umesto svojim interesima.


Vesti online / Sport / Ostali sportovi / OKS: Mandić, Tomićević i Zorić najbolji u 2017.\n20:36 >> 21:44h\nŠampioni sveta u kajaku tandem Milenko Zorić - Marko Tomićević i najbolja tekvondoiskinja planete Milica Mandić proglašeni su za najbolje sportiste Srbije 2017. godine u tradicionalnom izboru Olimpijskog komiteta Srbije na svečanosti u Domu narodne Skupštine.\nNajbolji u godini za nama: Milenko Zorić, Milica Mandić i Marko Tomićević\nMandić je drugi put dobila priznanje OKS posle 2012. godine, nakon što je ove godine osvojila zlatnu medalju na Svetskom prvenstvu i srebro na šampionatu Evrope, a iste rezultate napravili su Tomićević i Zorić.\nNagrada za trenera godine otišla je u ruke tekvondo stručnjaka Dragana Jovića čiji su sportisti osvojili 12 medalja, a odbojkašica Tijana Bošković najbolji je mladi sportista.\nZa najuspešniji muški tim je vaterpolo reprezentacija Srbije posle odbrane trofeja Svetske lige, a ženski odbojkaška selekcija - prvakinje Evrope.\nSa tri posebna priznanja OKS je nagradio svetske šampione Vanju Stanković (tekvondo), Viktora Nemeša (rvanje) i Nemanju Majdova (džudo), kao i njihove trenere.\nNagradu "Olimpijsko srce" dobio je legendarni košarkaš i reprezentativac Vladimir Cvetković, dugogodišnji funkcioner FK Crvena zvezda u vreme kada je bio prvak Evrope.\nKOŠARKA Dušan Domović Bulut za "Vesti": Smatrani smo uličarima!\nOSTALI SPORTOVI Milanko Petrović nosi zastavu u Soči


Čadež: Mali Šengen i IT za brži rast Srbije i regiona - Ekonomija - Dnevni list Danas\nPočetna » Ekonomija » Čadež: Mali Šengen i IT za brži rast Srbije i regiona\n1Piše: Beta 16. januara 2020. 18.45\nU saopštenju PKS, Čadež je preneo pohvale sagovornika za napredak srpske ekonomije, privredni i rast investicija, unapredjenje uslova poslovanja, a posebno za razvoj IКT sektora i sistema podsticaja istraživanju i razvoju.\nКao primeri uspešnih reformi istaknuta je i digitalizacija privrede i unapredjenje obrazovnog sistema u skladu sa savremenim potrebama tržišta rada i digitalne ekonomije.\nU razgovoru sa Čadežom republikanski kongresmen Stiv Stivers prihvatio je poziv da zajedno sa PКS organizuje i lično predvodi privrednu delegaciju koja će posetiti Srbiju i region.\nPozdravio je napore na izgradnji regionalnog ekonomskog prostora na Zapadnom Balkanu, inicijativu „Mini Šengen“ i aktivnosti Кomorskog investicionog foruma zapadnobalkanske šestorke.\nPodsetio je i na posledice nerešavanja problema kao što su prištinske takse koje više od jedne godine nanose štetu ne samo privredi Srbije i kosovskim privrednicima, već i medjunarodnim kompanijama koje posluju u regionu.\nZapadnobalkanske regionalne integracije i podrška „Malom Šengenu“, kao i spremnost za pomoć daljem jačanju srpske ekonomije i bilateralnih trgovinskih i investicionih veza sa SAD, obeležili su razgovor sa Dejvidom DeFalkom, zamenikom pomoćnika sekretara za trgovinu, navela je PKS.\nOn je, po rečima Čadeža, ponudio pomoć u unapredjenju sistema javnih nabavki, na temelju najbolje prakse i američkih iskustva u ovoj oblasti i uključivanje Srbije u „Program za razvoj trgovinskog prava“ Ministarstva trgovine i Nacionalnog instituta za standarde i tehnologiju SAD i Programa „Izaberi američku tehnologiju.\n„IКT je sasvim sigurno jedan od najperspektivnijih sektora za saradnju Srbije, koju svetski i američki mediji nazivaju Silicijumskom dolinom Zapadnog Balkana, i Amerike, koja danas drži trećinu svetskog tržišta IT-a usluga, medju najinovativnijim je zemljama sveta i sedište je najvećih multinacionalnih tehnoloških kompanija“, ocenio je Čadež.\nO toj temi predsednik PKS razgovarao je i sa Džošom Кalmerom, potpredsednikom Saveta za industriju informacionih tehnologija (ITI), američke organizacije za zastupanje interesa vodećih inovacionih kompanija u industriji informacionih tehnologija, kao i o unapredjenju zakonodavnog okvira koji podstiče razvoj inovacija i nova tehnološka dostignuća.\n„Utoliko su značajnije pozitivne ocene našim aktivnostima na digitalizaciji privrede, povećanju izvoza IT usluga, razvoju obrazovnih programa za školovanje IT stručnjaka i inicijativi PКS i njenih članica za otvaranje Srpske kuće u Silicijumskoj dolini, koja bi bila domaćin preduzetnicima i stručnjacima za tehnologije iz Srbije i Zapadnog Balkana i ojačala veze sa ovim globalnim tehnološkim habom“, rekao je Čadež.\nNajavio je i nastavak razgovora o skoroj poseti Srbiji predstavnika Saveta za IT industriju SAD. O značaju te posete, kako je rekao, najbolje govori činjenica da su članice ovog Saveta kompanije poput Apple, Google, Ebay, Facebook, Microsoft, IBM, Samsung, Amazon, Canon, Adobe, Erricson, Intel, LG, Fujitsu, CISCO, Acer Sony.\nMali Šengen, Marko Čadež, Privredna komora SrbijeBeograd\n17. januara 2020. u 09.55\nKoji IT? … ovaj koji ste upucali testom samostalnosti?!


Konkurs za idejno rješnje mosta na Docu biće raspisan 10. jula\nNovi simbol Banjaluke\nU samom srcu Banjaluke, u naselju Dolac, treba da nikne novi most. Povezaće dvije obale Vrbasa, olakšati saobraćaj, ali i postati novi simbol grada, kažu u gradskoj upravi. Međunarodni konkurs za idejno rješenje biće raspisan 10. jula, a za najbolji koncept slijedi nagrada od 48 hiljada KM.\n"Očekujemo da puno ljudi to radi. Tema je zanimljiva, intrigantna. Konkurs se zatvara krajem septembra mjeseca. Ima dovoljno vremena da se uradi. I kažem, pored toga što će riješiti bitno saobraćajno pitanje, on će htio ne htio, postati budući simbol Banjaluke, i to jedan od najvažnijih," rekao je Ivan Rašković, arhitekta grada Banjaluka.\nPosla će, kažu, biti dosta. Ne radi se samo most, već i značajne pristupne saobraćajnice. Ulica Gorana Radulovića Bimbe, koja ide ispod Kastela, svojevrsna je crna tačka u Banjaluci, a izgradnjom mosta i taj problem će se riješiti.\n"Naravno da treba da se poboljša. Prvo, vidite kako je ovdje, evo sad je ljetno vrijeme, vruće je, neugodan miris, fuj! A ovdje je usko, tijesno, biciklisti, pješaci, jednostavno, teško se ovuda prolazi, a i mnogi građani su svjesni da ovdje jako često se dešavaju saobraćajne nesreće, na ovoj krivini."\n"Kamo sreće da se što prije otvori ovaj most, napravi tu, jer bi toliko bili mi sretniji, bili bi rasterećeniji. Kažem, kamo sreće! Eto, što prije," kažu građani Banjaluke.\nU planu je da novi most spoji ulicu Gorana Radulovića Bimbe sa Mačvanskom. Trasa bi, zatim, vodila preko Bulevara Stepe Stepanovića, gdje se planira izgradnja raskrsnice kod đačkog doma, do povezivanja na istočni tranzit.\n"Ukoliko idejno rješenje budemo dobili krajem septembra, odmah nakon toga, slijedi raspisivanje konkursa za izradu glavnog projekta. Očekujemo da i ta procedura bude završena do proljeća sljedeće godine. Uporedo rješavamo imovinsko-pravne odnose, tako da je realno, možda u drugoj polovini sljedeće godine, ja bih da budem oprezan, rekao čak u jesen sljedeće godine da bi mogli početi radovi," kaže Slaviša sandić, načelnik Odjeljenja za saobraćaj i putee grada Banjaluke.\nKonkurs za idejno rješenje izgradnje mosta i izgleda njegovog neposrednog okruženja biće otvoren do 30. septembra.\nmost Dolac konkurs\nSvečano otvaranje novog mosta\nDuga lista kapitalnih projekta


Komesar EU Hahn osuđuje akte nasilja u Albaniji\nKomesar za proširenje EU, Johannes Hahn, izjavio je danas da osuđuje nasilne proteste u Albaniji i nekoliko drugih balkanskih zemalja.\nOn je poslao poruku zemljama regiona rekavši da se “političke promene mogu dogoditi samo kroz demokratske procese”.\nPrema Hanu, posao EU nije da kaže ko bi trebao biti na vlasti a ko ne bi trebao.\n“Oni koji žele da garantujemo vladavinu zakona su isti oni koji veruju da možemo delovati kao vojna sila. Oni veruju da možemo smeniti sadašnju vladu i zameniti je drugom. To nije način na koji mi razumemo vladavinu prava, demokratiju i transparentnost”, rekao je Hahn.\nHahn je obećao da će nastaviti da podržava evropske principe, ali je rekao da nasilje ne može da deluje kao politički instrument. Ovo je Hahn rekao nakon sastanka koji je sa šefom diplomatije EU Federicom Mogherini imao sa premijerom Sjeverne Makedonije Zoranom Zaevom.\nAlbanija je potonula u duboku političku krizu, pošto je opozicija odlučila da bojkotuje parlament i organizovala niz protesta čiji je cilj bio rušenje sadašnje vlade i prisiljavanje na raspisivanje novih izbora. / ibna /


Književni konkurs „Gordana Brajović” -\nOrganizacioni odbor dvadeset drugog srpskog književnog susreta „Gordana Brajović” je danas raspisao konkurs za narednu godinu u tri kategorije.\nJedna od kategorija je za najbolju knjigu namenjenu deci i mladima, objavljenu u prethodnoj godini tj.između dva festivala, bez obzira na literarni rod, druga je za dečje stvaralaštvo iz oblasti poezije i proze, u tri uzrastne kategorije: mlađi osnovci, stariji osnovci i srednjoškolci i treća za školski časopis. Nagradu u prvoj kategoriji dodeljuje Opština Aleksinac.\nRadove treba dostaviti najkasnije do 31. januara 2019. godine na adresu Centar za kulturu i umetnost Dušana Trivunca 15, 18220 Aleksinac sa naznakom: za „Književni konkurs Gordana Brajović”. Uslove konkursa možete pogledati u priloženom plakatu.\nPrevious Post:Startovala Biznis futsal liga\nNext Post:Nema više bezimenih ulica i kuća bez brojeva


Escobar ponovo u BiH – TVSA.BA\nSrijeda, 26 Januara, 2022 11:33\nNaslovna/Vijesti/Bosna i Hercegovina/Escobar ponovo u BiH\nEscobar ponovo u BiH\nGabriel Eskobar, specijalni izaslanik američke administracije za Zapadni Balkan, uskoro stiže na ovo područje, a u najavi svoje posjete ponovio je očekivanja administracije Joea Bidena za ovaj region. Escobar je u razgovoru za albanski servis Glasa Amerike izjavio da godina počinje sa obnovljenom energijom i novim naglaskom na funkcionisanje dijaloga dve strane. Oko dijaloga Srbije i Kosova kazao je kako će se intenzivno angažovati s obje zemlje. Njegova poruka liderima na Zapadnom Balkanu je da treba da se fokusiraju na multietničko pomirenje, regionalnu ekonomsku integraciju, evropske standarde i stvaranje mogućnosti unutar Zapadnog Balkana iz kojih će svi ljudi imati koristi. Kazao je i kako ideja Otvorenog Balkana neće biti uspješna bez učešća svih zemalja u regionu.\nU Kantonu Sarajevo 595 novozaraženih koronavirusom, preminule četiri osobe


Microsoft Imagine Cup 2018 | HelloWorld.rs\nKompanija Microsoft po 16 put organizuje Imagine Cup, globalno takmičenje koje omogućava budućoj generaciji studenata računarstva da se udruže i koriste svoju kreativnost, strast i poznavanje tehnologija, kako bi kreirali aplikacije koje oblikuju svet koji nas okružuje. Svi zainteresovani studenti iz Srbije mogu da se prijave i podnesu projekte do 1. maja na sajtu Imagine Cupa.\nMicrosoft Imagine povezuje studente sa tehnologijama, resursima i iskustvima koja su im potrebna da svoje veštine usavrše ne samo za potrebe sadašnjeg tržišta, već i da oni sami budu ti koji će definisati poslove i potrebe budućnosti.\nTimovi iz Srbije su do sada ostvarili značajne uspehe na ovom takmičenju - nekoliko godina su se plasirali u svetsko finale, a bili su i globalni vicešampioni 2010. godine.\nUčesnici dobijaju priliku da osim vrednih nagrada, tokom procesa takmičenja steknu vredna znanja i veštine, ali i šansu da na globalnoj sceni predstave svoje inovativne ideje i projekte.\nTakmičenje ima nekoliko faza:\nPrijave timova i projekata – do 1. maja 2018. godine\nOdluka o regionalnim timovima koji idu na svetsko finale – 1. jun 2018. godine\nSvetsko finale u Sijetlu – jul 2018. godine\nViše informacija o ovom takmičenju možete pronaći na sledećem linku.


Borkovićeva nova šansa na drugoj trci u Monci - Izazov\nRadio-televizija Srbije\t 26. septembra 2021. 10:32\nBorković je odlično startovao i izborio treću poziciju koju je uspešno održavao sve do sredine trke kada su počeli da se javljaju tehnički problemi sa menjačem.\nTokom sedmog kruga, dok se sa četvoricom vozača nadmetao za petu poziciju, u jednom trenutku je jedan od konkurenata izleteo sa staze. a Borković je pao na osmu poziciju. U nastavku Borković je uspeo da popravi plasman za jedno mesto i trku je završio na sedmom mestu.\nUz nove osvojene bodove Dušan Borković je trenutno 11 u generalnom plasmanu gde je prvoplasirani Mikel Azkona dok je Franko Girolami na drugoj poziciji, a trećeplasirani je Nils Langeveld.\nDo novih bodova i plasmana među deset najboljih vozača Borković će pokušati da dođe u drugoj trci koja počinje u 13.30, a tok tog nadmetanja možete pratiti u direktnom prenosu na Drugom programu RTS-a.


Poziv u kamp reprezentacije - Ozonpress :: internet portal\nTag: kamp, poziv, Zvezdana\nOdbojkaški klub ČAČAK dobio je još jednu potvrdu predanog i kvalitetnog rada u svom kolektivu. Članica prvog tima devojaka Zvezdana Perovanović, dobila je poziv od trenera reprezentacije Biljane Mihajlović da učestvuje na Kampu omladinskih nada u Bečeju, koji finansira Republika Srbija. Na osnovu svojih dobrih igara u seniorskoj i pionirskoj ligi i osvajanja vicešampionske titule u ligi, Zvezdana je zavredila pažnju selektorke. Uz preporuku trenera iz matičnog kluba, jer je ona 2003.godište, a ovaj Kamp je prvenstveno namenjen za devojke 2002.godište, dobila je poziv za učešće na ovom Kampu koji će biti održan od 01. do 11.jula.\nSa tri treninga dnevno i uz teoretsku nastavu i klub i Zvezdana se nadaju da će još više napredovati u svom razvoju i poći stopama više devojaka i dečaka koji su iz Odbojkaškog kluba ČAČAK otišli na ovaj razvojni kamp (Vesna, Nevena, Ankica, Ivana, Siniša..), a posle dogurali do nastupa za super ligaške klubove i reprezentaciju Srbije.


Violeta Simić Archives - BC Info\nObnova fasade crkve u Banatskoj Palanci (VIDEO)\n21. maja 2022. urednik 0\nU toku su radovi na rekonstrukciji fasade Hrama Sabora Svetih Arhangela u Banatskoj Palanci. Sredstva su obezbeđena iz budžeta opštine Bela Crkva na osnovu konkursa za crkve i verske zajednice.\n20. maja 2022. urednik 0\nU naseljenom mestu Grebanac proteklih dana radilo se na izgradnji kolovoza saobraćajnice u ulici Valerija Dokna.\n24. aprila 2022. urednik 0\nPredsednica opštine Bela Crkva, Violeta Simić prisustvovala je uskršnjoj liturgiji u Hramu Svetih apostola Petra i Pavla u Beloj Crkvi i čestitala veliki hrišćanski praznik.\nPredsednica opštine dodelila trenerke fudbalskim klubovima u Grebencu i Kajtasovu\n27. marta 2022. urednik 0\nPredsednica opštine Violeta Simić uručila je danas trenerke sa obeležjem Bela Crkve Fudbalskim klubovima „Vulturul“ Grebanac i „Partizan“ Kajtasovo.\nUčenici Tehničke škole „Sava Munćan“ na sastanku sa predsednicom opštine Violetom Simić\n16. januara 2022. urednik 0\n14. januara 2022. urednik 1\nBela Crkva dobila gas! (VIDEO)\n12. novembra 2021. admin 0\nGeneralni direktor JP „Srbijagas“ Dušan Bajatović i predsednica opštine Bela Crkva Violeta Simić danas su na Sabirnoj gasnoj stanici SGS „Tilva“, zvanično pustili u rad gasovode visokog, srednjeg i niskog pritiska na području opštine Bela Crkva.\n3. septembra 2021. admin 0\nPredsednica opštine Bela Crkva Violeta Simić i direktorka Centra za socijalni rad „8.Maj“ Marijana Georgijevski posetile su mladi bračni par, Nenada i Aleksandru Basaraba, koji su maja meseca dobili tri mala bogatstva, dve devojčice i dečaka i tom prilikom uručile poklon pakete za bebe, koji osim higjenskih potrepština i dohrane, […pročitaj više]


TotalCar.rs » Fijat grupacija prodaje Ferari\nFerrari, Fiat, novo\n0 komentara 6306 pregleda\nFijat-Krajsler grupacija je ipak odlučila da proda proizvođača superautomobila Ferari u sklopu dugoročnog finansijskog plana.\nUkupno 10 procenata akcija Ferarija će biti ponuđeno na tržištu, dok će ostalih 90 posto otići u vlasništvo akcionara Fijat-Krajsler grupacije.\nSada je jasno da je smenjivanje Montecemola sa čela “propinjućeg konja” predstavljalo samo uvod u promenu strategije Serđa Markjonea koji ovim potezom pre svega želi da obezbedi finansijsku potporu za novonastalu grupaciju i proizvodnju brendova poput Fijata, Jeep-a i Alfa Romea.\nOdbor je odobrio grupaciji da se transakcija obavi tokom sledeće godine, a Ferarijeve akcije će biti ponuđene na američkoj i evropskoj berzi.\nPredsednik FCA grupacije Džon Elkan je ovom prilikom saopštio: “Odvajanje Ferarija će održati njegovo nasleđe i jedinstvenu poziciju njihov poslovanja, a ujedno i obezbediti akcionarima FCA grupacije da profitiraju u novom biznisu.”\nIzvrni direktor FCA Serđo Markjone je dodao: “Kako se krećemo napred u pokušaju da ispunimo četvorogodišnji poslovni plan do 2018. godine i uvećamo vrednost našeg biznisa našim deoničarima, pravo rešenje je razilaženje sa Ferarijem.”